
Chestia noastră militară. 


L. 


La pertractările dintre ministrul preşedinte 
al țării noastre și bărbații de încredere ai 
partidului nostru s'a trecut cu vederea, se 
pare, o chestie, care în importanţă îi urmează 
chestiei şcolare. Nu se face adecă nici o po- 
menire de doleanțele Românilor pe teren 
militar. Ca și când cele 200.000 de soldaţi 
români, cari își fac serviciul sub drapele cu 
pajura împărătească și cu marca ungurească, 
m'ar aveă nimic de dorit. 

Celce cunoaște însă mai deaproape trata- 
mentul de care sunt împărtășiţi soldații noştri 
din punctul de vedere al limbii lor ma- 
terne, se miră de îndelunga răbdare a ace- 
stora. Dacă noi Românii am aveă tempera- 
mentul și conştiinţa națională a Francezului, 
la noi s'ar repetă zilnic cazul dela Saverne 
(nemțește: Zabern), unde știm că un tânăr 
sublocotenent neamț a scăpat, în oara de 
instrucţie, câteva vorbe vătămătoare la adresa 
Alsacienilor, iar urmarea a fost: schimbări 
de garnizoană, procese militare, vot de ne- 
încredere cancelarului din partea parlamen- 
tului din Berlin, etc., etc. 

Că la noi nu se prea știe, că limba noa- 
stră nu e tratată tocmai cu mânuşi în gar- 
nizoanele ungurești ale armatei comune 
şi la honvezimea întreagă, e a i se atribui 
împrejurării că feciorii noştri nu cutează să 
se plângă, căci ar trebui să se plângă la 
ofițeri străini de sufletul românesc şi mai 
bine îşi înneacă amarul și mănia, decât să 
facă ca „Turcul să-i și judece, după ce tot 
Turcul i-a bătut“. Pe de altă parte puținii 
noștri ofiţeri activi sunt, tocmai în urma forţei 


mici ce o reprezintă în armată, cosmopoli- 
tizați în marea lor majoritate, așa că dacă-i 
întrebi „ce-s?* îți răspund laconic: „k. u. k. 
Offizier“, ori: „m. kir. katonatiszt“. Aceștia 
nu mai cetesc românește şi nu caută socie- 
tatea românească, care la rândul ei îi con- 
sideră de pierduţi din punctul de vedere na- 
tional (comp. art. „Românii în armata austro- 
ungară“ apărut în „Românul“ din 18 lan. n. 
1913). În consecință, aceşti frați de-ai noştri 
nu se expun prin încercarea îndreptării ne- 
dreptăților, mai ales că făcându-o ei 
aceasta, li s'ar luă de politizare și e știut 
că regulamentul de serviciu nu admite po- 
litica în armată. Excepţiuni fericite, ca d-l 
maior în penziune G. Fleșiariu, care apără 
cu hotărîre și cu multă pricepere în presa 
germană din Austria și în cea românească 
din Ungaria interesele milioanelor de Români 
din monarhie și prin aceasta interesele 
de existență ale monarhiei însăș, 
sunt rare. 

lar ofițerii noștri în rezervă, destul de 
numeroşi între colegii lor străini de felul 
de a gândi şi a simți al Românului, sunt 
buni bucuroși, dacă le trec repede cele 28 
de zile de deprindere de arme și nu-și mai 
iau osteneala să pătrundă mai adânc în spi- 
ritul ce stăpâneşte la trupa la care servesc. 
Dacă ar pătrunde în acest spirit, ar vedeă 
cât e de mare nemulțumirea soldatului român 
din cauza jignirii simțământului celui 
mai cald al lui, din cauza desconsiderării 
limbii române. Din câte un singur caz, la 
aparență neînsemnat, și-ar puteă face o 
icoană vie despre primejdia ce ar puteă să 

ne amenințe monarhia într'un caz de răsboiu, 
„ din cauza intoleranței naţionale, ce se des- 
făşură — ce e drept: neoficial, — la tru- 
pele românești din patrie. 

Pentru dovedirea spuselor mele înșir câteva 
cazuri, la cari însumi am fost martor: 

Îmi făceam o deprindere de arme la un 
regiment de infanterie comun cu 60%, Ro- 
mâni, întrun oraș unguresc. Intro dimineaţă, 
când treceam pe coridorul cazărmii, în care 
îşi țineă raportul de zi căpitanul ...... szky, 
aud pe un soldat cerând ceva românește, 
apoi pe căpitan strigând din toată puterea 
plumânilor: „Tanulj meg magyarul!“ Bietul 
soldat, speriat de mutra duşmănoasă a co- 
mandantului companiei sale, a început a se 
chinul pe ungurește, dar nu mergeă de loc. 
lar dacă va fi şi avut până atunci pofta de 
a învăță ungurește, după întâmplarea cu că- 
pitanul de sigur că nu numai că i-a trecut 
acea poftă, dar va fi început să urască limba, 
pe care căpitanul a voit să i-o impună 
cu atâta gingășie cătănească. 

Conducerea supremă din Viena a armatei 
comune a dat, e drept, în diferite rânduri 
ordine chemate să susţină principiul de na- 
ționalitate în armată, aceste ordine au rămas 
însă mai mult pe hârtie. Așa d. e. sa po- 
runcit, ca ofiţerii să învețe limba regimen- 
telor la cari sunt împărţiţi. Ar fi interesant 
să se știe: câți și-au dat silința să învețe 
limba de serviciu a regimentelor românești ? 
Foarte puţini, şi şi aceştia dintre nemaghiari; 
Maghiarii de loc nu-și ascund tendința de 
a-şi impune limba lor regimentelor. 
Când odată, la o altă deprindere la regimentul 
pomenit mai sus, am agrăit pe un subofițer 
în limba română, iar acesta mi-a răspuns 
foarte îrumos tot românește, sublocotenentul 
D. a ţinut să mă facă atent, că respectivul 
e Maghiar și că, prin urmare, să vorbesc 
cu el ungurește. 

Fiind limba miilocul cel mai firesc de apro- 
piere între oameni, e natural că soldatul 
român nu va suferi niciodată, să se apropie 
de sufletul său un ofițer, care nu-i vor- 
bește limba și care, deci, e pentru el străin 
şi rămâne străin. De aci urmează, că sol- 
datul acela, om matur, își va face datorința 
numai din silă, iar la nevoie mare poate 


LUCEAFĂRUL 


Nrul 6, 1914. 


să-şi părăsească pe propriul său ofițer. Știu 
doară din experiență cu cât drag îmi exe- 
cutau feciorii poruncile date în limba româ- 
nească și la înțelesul lor. „Grijiţi feciori —- 
spuneă câte un subofițer,- e de-al nostru“ 
și acest „de-al nostru“ îmi electriză feciorii, 
cari nu mai știau cum să-mi umble în rând, 
în vreme ce înaintea colegilor mei străini ei 
se făceau niște mașini umblătoare, ori în- 
călcau disciplina. 

Din punctul acesta de vedere la honvezime 
stăm și mai rău. Deşi oficios nu se declară, 
honvezimea e considerată totuș de-un mijloc 
prin care se completează opera de maghiari- 
zare începută în școala din sat. Altcum nu-mi 
pot explică cazurile ce urmează mai jos. 

Trecut fiind la un regiment de infanterie 
de honvezi, regiment aproape numai din Ro- 
mâni, am ţinut să fac și acolo o deprindere 
de arme. După un exerciţiu greu, lângă F. 
colonelul, un Ungur neaoş, cu ocaziunea con- 
vorbirei oficioase (megbeszélés) a declarat 
în fața întregului corp de ofițeri: „Lomhân 
jârnak ezek az olâhok €s puha terddel. A 
magyar ember jobban vâgia ki magât“ (Va- 
lahii aceștia umblă trândav și cu genunchi 
moi. Ungurul e mai sprinten). 

„Oláh“ e o numire mai delicată, ce ni se 
dă. Adeseori suntem calificați însă cu epi- 
tetul „büdös“. Am şi la asta un caz; nu-l 
amintesc, pentrucă scopul nu mi-e să în- 
tărît opinia noastră publică, care nu-i nici 
antimilitaristă, nici antidinastică, ci să în- 
dreptez un rău, care întrun caz serios 
i-ar puteă deveni fatal în locul prim 
ofițerimei de honvezi, iar în locul al doilea 
monarhiei, chiar şi pe lângă cea mai măie- 
strită transferare a ofițerilor și cea mai şi- 
reată dislocare a trupelor. 

Alt caz: La un alt exerciţiu treceam cu 
compania printr'o cucuruzişte. Colegul P. dă 
ordinul: „Tuşa sus!“ Colonelul, care din 
întâmplare eră aproape şi-l auzise, îi face 
repede observarea: Miket sus? Hát föl 
nem értik?“ (Pentruce sus? Nu înțeleg 
föl?) 

Că se pune multă grijă pe creşterea pa- 
triotică a soldaților, se vede și din îm- 
prejurarea, că întrun coridor al cazărmii 
numitului regiment am văzut indicările nem- 

teşti ale tablourilor istorice militare de pă- 
rete șterse cu două linii, una roșie, alta 
verde, cu interval alb între ele, iar dedesupt 
eră scrisă indicarea ungurească. 

Cazuri de acestea s'ar puteă înșiră multe. 
Sunt de-ajuns însă, ca să se poată vedea 
cum senimiceştecu țârăita comoara 
de virtuți militare ale soldatului 
român. 

I. 

Calitățile alese ale soldatului român în 
pace şi în răsboiu sunt recunoscute de cătră 
toți oamenii nepreocupaţi şi sunt apreciate 
și de cătră cele mai înalte foruri militare. 
Soldatul român e răbduriu, nepretensiv, stă- 
ruitor la oboseli și încăpăţinat la primejdie. 
Ţine orbiş la disciplina militară şi isprăvește 
ce a început odată. Trupele române nu s'au 
lăsat niciodată, până n'au „dovedit“ pe duşman, 
mai bine au stăruit în foc, până au pierit 
până la ultimul om. Vitejia Românilor s'a 
arătat încă din vremuri vechi. „În lupta dela 
Morava (între regele boem Ottokar și între 
regele ungar Bela IV, în 1260) se vor fi 
distins — ca de obiceiu — mulți Români, 
cari prin aceasta s'au făcut vrednici de grația 
regească“, zice istoricul nostru Dr. Aug. Bunea 
în opul „Încercare de istoria Românilor până 
la 1382“ (pag. 215). 

Istețimea Românului s'a remarcat mai ales 
în serviciul de cercetași, în înțelesul 
bun al cuvântului. Crescut la munte și pe 
câmp, el se orientează repede în largul na- 
turei, fie-i locul oricât de străin. El îţi spune 
cu siguranță: unde poate fi ascuns duşmanul, 
pe unde trebuie să fie o potecă, unde izvo- 
reşte cutare râu, în ce parte trebuie să fie 
un pod, aşa că nu odată soldatul simplu e 
cea mai bună călăuză a ofițerului comandant. 

Vitejia din răsboiu a lui e recunoscută Și 
de scriitorii streini. La Königgrätz artileriştii 
români au acoperit cu vrednicie vestitul 
„Riickwărtskonzentrierung“ al armatei au- 
striace, care pierduse 21.000 de oameni. La 
Plevna, — dacă-i permis să generalizăm ob- 
servările despre soldatul român austro-ungar, 
dată fiind omogenitatea sufletească 
a tuturor Românilor, — oștirea română a 
mântuit cinstea armadiei rusești. lar la Adria- 
nopol Românii din valea Timocului au avut 

pozițiile cele mai expuse și tot ei au fost 
cei dintâi în oraș. 

Referitor la Românii din Pind, vecinic sub 
arme, citez din amintitul op al regretatului 
Dr. A. Bunea (pag. 93): „Evreul spaniol 
Beniamin de Tudela, călătorind între anii 
1159—1173 din Saragossa la Palestina, și 
trecând și prin Tesalia, ne descrie și pe 
Românii din Pind. El ne spune că ţara Ro- 
mânilor, cari locuesc acolo în munţi și sunt 
iuți ca nişte căprioare, se numește Valahia. 
Nimenea nu poate să dea piept cu Românii, 
și nici un rege nu-i poate înfrână“. 

Faţă de dovezile istorice ale vredniciei 
soldatului român nu pot fi luate în serios 
cârcotelile răutăcioase ale pressei ungurești, 
care cu ocaziunea mobilizării din vara tre- 
cută a fraţilor din Regat i-a insultat pe Ro- 
mânii de dincolo cu aceeaş furie, cu care 
ne-a insultat pe noi după întâmplarea dela 
Dobriţin. Atunci scriă „Az Ujság“, organul 
premierului Tisza (în 23 lulie 1913): „Sol- 
datul român nu că produce teamă, dar e 
deadreptul o figură de compătimit. Soldatul 
român e un soiu de soldat, care aduce cu 
cel din urmă hamal din Budapesta“. 

Loialitatea dinastică a soldaţilor români 
din Austro-Ungaria e probată într'atâta, că 
Dinastia noastră se razimă pe ea, la nevoie. 
Știm doară, că regimentul de infanterie ces. 
și reg. Nr. 50 s'a întregit din batalionul de 
grăniceri dela Năsăud, care în 48 fusese 
constrâns, în Oradea-mare,să treacă pe partea 
Ungurilor. A fost un moment extraordinar 
de dramatic, când ofițerii se pregătiau să 
jure pe noua constituție ungară, iar sergentul 
Bulbuc a ieşit în front și comandând 
„Fertig!“, a silit ofițerimea să se întoarcă 
la datorință. Subofiţerul credincios „împă- 
ratului“ a căpătat medalie de aur, iar bata- 
lionul un steag cu inscripţia: „Für uner- 
schiitterliche Treue“. Echivalentul corăspun- 
zător se aşteaptă încă de cătră 3 milioane 
și jumătate de Bulbuci... 

Față de virtuțile ostășești arătate aci ale 
Românilor iată ce spune, spre pildă, despre 
Jidani generalul rus Martynov, care a luat 
parte în răsboiul ruso-iaponez: „Evreii la 
mobilizare au întrebuințat toate mijloacele 


ca să scape la apel, emigrând în străinătate, 
1* 


www.dacoromanica.ro 


160 


LUCEAFĂRUL 


Noul 6, 1914, 


recurgând la amputaţii, etc. Din 59.262 de 
Evrei chemaţi la serviciu în cele din urmă 
patru luni ale anului 1904 n'au răspuns și 
mau fost admiși decât 21.371. Odată ajunşi 
pe teatrul de operaţie, Evreii căutau de obi- 
ceiu să fie întrebuințaţi în orice servicii afară 
de rânduri, și dacă nu reușiau, simulau di- 
ferite boale, comiteau intenționat crime, de- 
zertau, sau și mai simplu chiar se predau 
prizonieri inimicului. Într'o divizie, dela 
1 Aprilie 1904 până 1 Iulie 1905 au fugit 
256 Evrei, pe când din celelalte naţiuni mau 
trecut de 8... A vărsă într'un corp de trupă 
bun un contingent mare de Evrei este a de- 
moraliză, cu siguranță, în cel mai scurt timp 
acea unitate“. (V. „Românul“ din 3 Decem- 
vrie n. 1913). 

Din toate cele de mai sus trebuie să tragem 
următoarele concluziuni: 

Forţa armatei austro-ungare rezidă în res- 
pectarea limbii naționalităților, cari față de 
elementul german, resp. maghiar, sunt în ma- 
joritate. Consideraţia principiului de rassă 


la instrucţie e singurul mijloc, prin care 
se poate vâri în mozaicul nostru militar suflet. 

Românii au datorința să caute a fi repre- 
zentați corăspunzător nu numai în corpul 
ofițerilor subalterni dela trupă, ci şi în statul 
major. E dară în interesul nostru, să se 
dedice carierei militare cât mai 
mulți tineri, iar dintre voluntari, fiindu-ne 
si așa anevoioasă și împreunată cu multă 
abnegațiune ajungerea în slujbe de stat, să 
se înactiveze cât mai mulți. Ofițerii ro- 
mâni să se pună în curent cu mișcările 
noastre culturale, iar la compăniile româ- 
nești să înființeze biblioteci româneşti pe 
seama feciorimei. Pe de altă parte să se 
îmbie înșiși la aranjarea cursurilor românesti 
pentru soldații analfabeți. Imitând cu toții 
pilda vrednică a locotenentului Barbul dela 
reg. 64 din Abrud, nu vom mai inghiți ru- 
şinea de a ne vedeà flăcăii instruați de în- 
vățători de stat (Arad), ori de ofițeri străini, 
cari nu pricep limba românească. 

Sapienti sat! 

Un ofițer în rezervă. 


== 


Unui poet. 


Tu cel mai mic fecior al lirei 
Isteț vânturător de gloate, 
Ţi-a pus în cumpănă norocul 
Grămezi din darurile toate. 
Te-așteaptă drumuri înflorite 
Ce duc spre culmile din zări, 
Și-atâtea fiorduri argintate 

La malul liniştitei mări. 


Te-așteaptă săli împodobite 

Și harul celui ce e pus 

Nu peste-un sat ci peste-o țară 
Să "tindă sceptrul său de sus. 
Dar tu - vezi, ori unde te-ai duce, 
Un neam înfrânt de viielii, 

Şi numeri stropii de sudoare 

Ce i se seamănă sub glii... 


E neamul tău — și tu pe semne 
Ai moștenit din vița ta 

Întreagă dragostea moşiei 

Pe lângă harul de-a cântă. 

Până ce-o vezi în mâni străine, 

Până ce-i ştii pe-ai tăi în chin, 

Zadarnic ți s'aprind altare 

Acolo — unde-i cer senin. 


Maria Cunţan. 


=] 

Într'un sat. 


Razele călduțe ale soarelui de Mart înve- 
lesc satul ca nişte priviri de milă ale ochiului 
ceresc. Casele, mai toate strâmbe şi joase, 
curţile pline de noroi și de tuleni de porumb, 
ulițele mocirloase, vitele murdare şi slabe, 
oamenii sdrențăroși, tăcuți, tot, ființe şi Iu- 
cruri la un loc, par expresia vremelnică a 
sărăciei poposite în aceste locuri. Înşiși ar- 


Gârla galbenă alunecă în silă pe albia 
mâloasă și largă, ca şi cum m'ar voi să des- 
prindă şi să ducă în apele ei ceva din pă- 
mântul acesta sterp. 

Soarele bate înzadar locurile și poenile din 
împrejurimi. 

Nu sunt puteri în sânul pământului pe cari 
să le deștepte razele lui și nici un prinos de 


D. Mihailescu: Colț de casă. 


borii cari au năzuit să se înalțe mai sus, 
au şovăit, şi-au răsucit trunchiurile, şi-au 
înodat ramurile şi au încremenit, ca în spasmul 
unei tremurări. 

De o parte şi de alta a satului se înalță 
râpe galbene. 

Scrijelirile părăiașelor cari, când plouă, 
coboară huma la vale stau ca urmele unor 
dinți uriași cari au mușcat coaja pămân- 
tului. 

O bisericuţă cu acoperişul de şindrilă, 
vechiu, plin de mușchi verzui și stricat unde 
şi unde, stă pe o colină, între câţiva plopi. 

Ferestrele dela turnul ei mohorit licăresc 
ca nişte ochi înnecaţi în lacrămi. 


vieață și de frumuseţe nu se înalță cătră el. 
Firişoarele de iarbă, subțiri ca nişte ace, se 
încovoae în jos cu desnădejde, iar pirul cu 
tulpina tubuloasă, înnodată și sclipitoare se 
târeşte, svârcolindu-se într'o sforțare pentru 
a se ridică în sus. Afară de pir — iarba locu- 
rilor sărace — se vede, unde şi unde, câte-o 
insulă de cimbru sălbatec. Soarele a încălzit 
tulpinile uscate ale cimbrului care împrăștie 
un miros înțepător, pipărat, care te face să 
strănuți. 

Abiă sus, în gara vaii, au înflorit ghioceii 
şi stau ca niște stropi cari au picurat peste 
ținuturile sărace din lumina albă și rece a 
stelelor, 

Pe marginea gârlei se văd, unde și unde, 
sălcii, plopi și câțiva anini. Mugurii plopilor 
și sălciilor au plesnit și învelișul, ca nişte 
ghemuleţe de funigei în care au dormit toată 
iarna, colții plăpânzi ai frunzelor, strălucesc 
acum, în fiecare vârfuleț de ramură, ca nişte 
lumânări cari s'au aprius din lumina soarelui. 

Din sat se ridică sdrențe de fum cari îm- 
prăștie miros de gunoae arse. Cocoşii cântă 


horîtă a locului, par tot una cu firea în care 
își pătimesc vieaţa. Toţi trăesc din ce le 
aduce cărăușia, ori din vânzarea lemnelor şi 
scândurilor pe cari le coboară de pe munte. 

Înainte vreme, satul acesta a avut un munte 
întreg de unde ori și care locuitor puteă să 
taie brazi şi să-i vânză. Această proprietate 
comună, sau de vălmăşie, cum îi zic ei, au 
pierdut-o căci a fost cumpărată de Christache 


D. Mihailescu: Peisagiu. 


răgușit şi câte-un bolborosit de curcan le 
răspunde, ca nişte precipitate lovituri de tobă. 

Oamenii se pregătesc de sărbătorile Paștilor 
cari se apropie. Atunci se simte mai multă 
vieață în sat. Privirile sunt mai luminoase, 
vorbele mai multe şi mai calde, chiar cân- 
tecile se înfiripează mai avântate, mai des- 
prinse de jalea care le împletește în celelalte 
vremi. Nădejdea și credința arde încă în 
aceste suflete sărace și, din când în când, 
izbucnesc ca şi puţina vieață care se sbate 
în ierburile, în florile și în lemnele pămân- 
tului sterp pe care se află satul. 

Și ca anumiţi fluturi, ori gândaci cari au 
coloarea scoarţei arborilor, ori a florilor pe 
cari trăesc oamenii de aici au coloarea mo- 


Brătulescu din satul Covaci, om cu mare tre- 
cere la stăpânire și la judecătorii, deputat şi 
președintele unei mari bănci populare. Bră- 
tulescu e cunoscut în împrejurimi ca „Domnul 
Christache“. E un om voinic, gras, cu fălci 
puternice, sângeros, cu fața rotundă și unsu- 
roasă. Când zâmbește, pare că-i licăresc în 
ochi solzii unor peștișori cari se joacă în 
soare, la suprafața unei ape verzui. Mustaţa 
roşcată o poartă tunsă scurt. Vorbește repede, 
apăsat, pronunţând pe „r“ prelung, ca o pu- 
ternică sgărietură cu o lamă de os pe un 
perete cu tencuiala aspră. Mai ales în cu- 
vintele „țăran“, „popor“, sunetul cu pricină 
vibrează, dârdăe. Merge rar, cu băgare de 
seamă, ca şi când ar purtă o greutate ne- 

văzută în spate şi sar teme ca nu cumva 
să-i cadă de pe umeri această povară. Câte- 
odată e aşa de grav, încât însuși miticul 
Atlas nu va fi fost atât de preocupat de 
rolul pe care îl aveă, ținând pământul în 
spate. Domnul Christache ţine în spinare 
doar câţiva munţi pe care i-a cumpărat, cu 
multă dibăcie, dela țărani și o bună moșioară 
pe care a primit-o ca dar. Cum cea mai 

Ulmu eră un om tăcut, cu priviri tăioase, 
tras la față. În ochii lui negri puteai vedeă 
un suflet aprins de patimi ascunse, gata de 
mânie și neputincios să se înfrâneze. 

Când a spus că nu-şi vinde partea de 
proprietate din munte, a vorbit așa de ho- 
tărit, încât Domnul Christache a înţeles că 
e zadarnic să mai stăruiască. Nici nu s'a 
arătat supărat din pricina asta, ci a zâmbit 


M. Teişanu: Kneja. 


mare parte dintre țărani nu aveau cărți ca 
să dovedească partea lor în munte, Domnul 
Christache se învoiă cu câțiva fruntași ai 
satelor mai şireţi, care vindeau întreg mun- 
tele. Odată vânzarea făcută, nu mai îndrăznea 
nimeni să se apuce de judecată cu un om 
așa de puternic. 

De câtăva vreme, însă, Domnul Christache 
eră foarte năcăjit căci venise un judecător, 
„țicnit“ cum îi spune dânsul, care s'a apucat 
să cerceteze dreptul de proprietate al țăra- 
nilor, alcătuind arbori genealogici pentru fie- 
care familie. 

Tot judecătorul acesta făcuse ca dintre toți 
oamenii din satul cel sărac doar Petre Ulmu 
să nu-şi vândă partea de proprietate în munte, 


şi a bătut prietenește pe om peste umăr: 
„Bine faci, neică Petre, și să știi că ai s'o 
duci de minune cu mine, ca mejdinaș. Te 
rog chiar să vii la mine oricând vei aveă 
nevoie de ceva. Pentru ăi de jos, pentru 
talpa țării fac tot să știu că-mi dau şi vieața“. 

Omul îl privi lung și cam mirat că-i zice 
așa, dintr'odată: „Neică Petre“. Poate mi- 
rarea din privirile lui mai însemnă că nu 
prea înțelesese ce e „talpa țării“, ori poate 
nu-i veniă să creadă că un om care are le- 
gături cu stăpânirea, ba poate și cu Vodă, 
să-l poftească pe el, Petre Ulmu, să-i calce 
pragul, ca musafir. l 

„Păi, bine“, răspunse el, răzâmându-și 
bărbia de ciomagul la capătul căruia purtă 

o furcă de fier cu două coarne, „că și eu 
ți-oiu fi bun d-tale la ceva. Mă pricep la 
lemnărie. 

— Neică Petre, cea mai sfântă datorie a 
mea e să ajut şi să ridic țărănimea. Când 
pot să-ți fac un bine, ţi-l fac, fără să mă 
gândesc că trebuie să mă răsplăteşti cu ceva. 

— Auzi una ca asta ?“ răspunse omul mirat. 


M. Teişanu: Interior. 


Petre Ulmu luase cu împrumut, dela banca 
din Covaci, o mulțime de bani. Se îmbrăcase 
mai bine, își făcuse împrejmuire pe :lângă 
casă, îşi cumpărase de-ale gospodăriei. La 
toate cheltuelile astea îl îndemnase Chri- 
stache, ba chiar el garantase la bancă pentru 


țăran. 
Pentru bani însă se cereă dobândă. Omul 


maveă cine ştie ce venit, aşa că, de multeori, 
„Domnul Christache“ adăogă dobânda la 
capete. 

Acum când toată lumea se pregăteă de 
sărbătorile Paștilor, Petru Ulmu treceă peste 


dealurile pleșuve, cărămizii, şi se îndreptă 
spre Covaci. „Domnul Christache“ îl chemă 
de grabă. 

Ajuns acolo, așteptă mult până să fie primit 
înăuntru. Ca să-şi facă de lucru prinse a 
săpă cu briceagul câteva floricele pe ciomagul 
furcii de fier. 

Când intră înăuntru, Christache abiă își 
ridică privirile din niște registre mari. Omul 
se gândi că trebuie să fie ceva rău şi rămase 
cu ochii țintiți la registru, ca la o armă în- 
cărcată pe care o țineă cineva îndreptată 
asupra lui. 

„Te-am chemat — zise Christache — să 
aranjăm odată cu datoria aia. Nu se mai 
poate prelungi terminul și pe urmă eu nu 
mai pot garantă pentru d-ta. Mă oprește 
consiliul de administraţie să mai garantez 
vrun împrumut. 

— Păi ce să mă fac?“ răspunse omul pri- 
vind năucit la registru. Vedeă acolo rânduri 
scrise cu litere mari și i se păreâ că ele se 
desprind ca niște lanțuri cari i se înfăşură 
după gât. Tuși, ca și când l-ar fi înnecat ceva 
și iar zise: 

„Măcar până după sărbători, că acum ce 
pot eu să fac? 

— Banca nu ține socoteală de astea. Plata 
la termin. Atâta ştie ea.“ 

Omul văzi că „Domnul Christache“ eră 
încruntat și că nu-i mai ziceă nici măcar: 
„Neică Petre“. Și iar i se părù că șirurile 
de litere groase din registru se fac lanțuri, 
se ridică de-acolo, se încolăcesc în jurul 
gâtului lui și îl strâng de i se curmă respi- 
rația. Îşi duse mâna la gât ca şi cum ar fi 
vrut să le desprindă. 

„Ce mă înveți d-ta să fac?“ întrebă el 
aproape tremurând. 

„Ce ași puteă să te învăţ? Nimic alta, 
decât să faci cum ai ști şi în trei zile să vii 
cu banii. 

— Păcatele mele, Domnule Christache! Pe 
ce să iau eu atâția bani? 

— Dacă e vorba să-ți dau un sfat, apoi 
te-aș povățui să vinzi partea de moşie din 
munte. Uite, chiar eu sunt gata s'o cumpăr, 
cu toate că n'am ce face cu ea. Ştii bine 
că nu-i mare lucru de lemnele de acolo. 
Pierd banii de geaba, dar vreau să-ţi fac un 

bine. Îți spun drept că dacă mai fi fost d-ta 
la mijloc, nici n'aș fi asvârlit banii pe așa 
ceva“. 

Omul simţi că se învârtește pământul cu 
el. Se răzimă bine în furca de fier și răs- 
punse cu hotărire: 

„Nu vând moşia. 

— Cum vrei. 

— În trei zile fac eu ce fac!“ răspunse 
omul și ieși. 

A doua zi eră cu boii la Târgu-Jiului. 
Veniră și cumpărători și, după o strainică 
tocmeală, se despărți de boulenii lui. 

Se uită mult după ei cum se depărtau, 
parcă în silă, mânaţi de noul stăpân, până 
ce i se umplură ochii de lacrămi. Se uită 
ruşinat împrejur să nu-l fi văzut cineva că 
plânge ca femeile şi plecă repede spre satul 
lui. Îi păreă rău că nu poate ajunge acasă 
înainte de a se înnoptă, căci chiar atunci ar 
fi vrut să se ducă drept la Christache, să-i 
pună banii pe masă, să nu zică nici un cu- 
vânt până ce n'o luă hârtie de primirea lor. 
Pe urmă să-i spună apăsat: „Moșia tot n'o 
vând“. 

Când ajunse în sat, asfințeă soarele. Râpele 
goale din împrejurimi păreau, în bătaia ro- 
șatică a apusului, ca de aramă, iar valea eră 
înnecată într'o pâclă greoae, ca și cum tot 
satul ar fi clocotit în fundul unui căzan 
imens. 

Drumul urcă pe marginea gârlei și când 
omul treci pe sub plopi și printre sălcii se 
scuturau fulguleţii albi dela invelişul mugu- 
rilor şi, coborînd prin văzduhul purpuriu, pă- 
reau ca nişte scânteeri ușoare cari se des- 
prindeau din coroana ca înnecată în flacări a 
arborilor. 

Un mierloi flueră departe, în gura văii, și 
glasul lui prelung, trist făcii pe om să se 
oprească o clipă. I se păreă că vine pe un 
drum străin, prin nişte locuri pe unde n'a 
mai fost niciodată. 

Ajunse acasă mai posomorit ca oricând. 
Puse banii în cutia unei mese, care n'aveă 
nici un fel de încuietoare. Ştiă că nmo să 
stea multă vreme în casa lui. 

Andrei, singurul lui copil, ca de vreo șease 
ani, se uită cu luare aminte la legătura pe 
care o aruncase tatăl său în cutia mesei. 

A doua zi, Ulmu plecă, împreună cu ne- 
vastă-sa să ajute unui vecin ca să-și termine 
partea de șoseă. 

Pe la prânz, când se întoarse dela vecin, 
găsi pe Andrei cu foarfecile în mâni. Tăiase 
banii cari erau toți de hârtie și îi împră- 
ştiase, ori îi aruncase în foc. 


M. Teişanu: Asenovo. 


Omul văzi roșu înaintea ochilor. Luă co- 
pilul de subsuori, ieşi cu el afară, puse mâna 
pe bardă și cât ai clipi din ochi, toate de- 
getele dela mânuţa dreaptă sburară ca nişte 
bucățele de lemn de pe trunchiul pe care 
fuseseră așezate. 

A doua zi, Petre Ulmu plângeă cu hohote, în- 
chis la secția de jandarmi din Covaci. El ceru 
să fie condus până la banca populară. Acolo 
trase cu degetul în dreptul unui nume scris 
pe o coală timbrată. Eră actul prin care vindeă 
moşia din munte lui Christache Brătulescu. 


D. N. Ciotori. 

În Binţinţi.») 


Ceaţa mohorîtă a toamnei târzii pluteşte 
deasupra întinderilor, călușeii aleargă de zor 
prin noroiu şi roțile trăsurii se afundă în 
tina moale... 

Dinspre Murăş, din Câmpia ce o bănuim 
sub broboada de neguri trage un vânt sub- 
tire, ce ne șueră pe la urechi, ca pleasna 
unui biciu invizibil. 

Stau tăcut lângă tovarăşul meu de drum 
și liniştea, cu care se strecoară trăsura prin 
tină, mă predispune și mai mult la tăcere. 
Am sensaţia, că mă strecor printr'un ci- 
mitir uriaș. Ropotul copitelor și uruitul tră- 
surii e prins şi el, într'o surdină uriaşă, ca 
să nu turbure odihna celor ce dorm. Dela o 
vreme am impresia, că plutesc deasupra unei 
ape mari, ce abiă își încrețeşte valurile leneşe. 
Ne apropiam de satul, care a dat neamului 
nostru pe unul dintre cei mai distinși fii ai 
săi, şi cu cât ne apropiam mai mult, cu atât 
ni se păreă că ceața se întețește din ce în 
ce mai mult, preschimbându-se dela o vreme 
într'un lințoliu de îngropare. Soarele abiă se 
intrevede din învălmăşala negurilor, obosit 
de opintirile pentru a puteă răsbate, cu un 
mănunchiu de raze, prin ceața duşmănoasă. 

Satul apare deodată, în stânga, cu căsuțele 
lui bine îngrijite, cu oamenii în straie curate, 
cari tocmai se înapoiază dela biserică. lată 
și preotul, cu cartea de rugăciuni în mână, 
întovărăşit de câțiva bătrâni. Pe la geamuri 
ochi iscoditori de fete clipesc, plini de cu- 
riozitate. Feciorii stau postați în apropierea 
bisericii; ei ne salută, cu priviri prietinoase, 
arătând că înțeleg scopul venirii noastre. 
Cum mă uit la ei mi se par așa de cunoscuți, 
căci doar îi mai văzusem, cu alt prilej... 

„„.Eră soare și lumină atunci și flăcăii din 
Binţinţi, în straiele lor curate de sărbătoare, 
scoteau la iveală pe Câmpul libertății paiura 
măiastră, cu care Vlaicu aveă să uimească 
pentru întâia oară lumea românească dela 
noi... 

Câtă mândrie şi demnitate eră în ținuta 
lor, când eșiră în faţa publicului, încunju- 
rându-l pe Vlaicu! Privirile lor mândre pă- 


1) Din „Albumui-Vlaicu“, ce apare în curând. 


reau a spune tuturora: „Și noi suntem din 
satul lui Vlaicu. ...Noi ştiam înaintea 
voastră, cine e el!“ 

Şi când motorul a prins să sbârnăie, când 
elicele au început a se învârti, cu un sgomot 
asurzitor, lumea din apropiere s'a dat spe- 
riată înapoi, dar flăcăii din Binţinţi au rămas 
neclintiţi la funii și cămeșşile lor fluturau albe 
în soare, agitate de vârtejul mașinei. Un gest 
uşor, şi ei dau drumul frânghiilor; aparatul 
se ridică, sigur și elegant, în slavă. Au urmat 
apoi clipele de entuziasm nebun, când lumea 
se îmbrățișă, vărsând lacrămi de fericire, sub 
rotirea triumfală a geniului românesc, ce fâl- 
făiă deasupra noastră din aripile lui mândre, 
în slava cerului. Abiă târziu ne-am pomenit 
din beţia acestui triumf, când aeroplanul se 
coboră încet, în spirale elegante, ca și când 
ar fi lunecat pe o invizibilă şoseă aeriană. 
Și când a atins pământul, când zeci de mii 
de oameni au rupt cordonul, ca să întâmpine 
pe eroul zilei, feciorii din Binţinţi au răsărit 
deodată din umbra sălciilor, încunjurând re- 
pede aeroplanul şi apărându-l cu piepturile 
lor, căci mulțimea, în delirul entuziasmului 
ei, l-ar fi strivit în clipele acelea ale uitării 
de sine. Vlaicu a fost ridicat pe umeri, iar 
aeroplanul veniă în urma lui, tras de feciorii 
din Binţinţi; lunecă încet-încet ca și când 
ar fi simțit și el oboseala cutropitoare a 
izbâuzii. 

lată la ce mă gândeam când am trecut pe 
lângă acești flăcăi, cari îmi păreau așa de 
cunoscuţi. 

Erau aceiaşi!... Singur doar flacăra din 
privire eră mai potolită... 

Trecuse vreme de atunci! Aceiași flăcăi 
au întovărășit de atunci în București pe eroul 
văzduhului în cel din urmă drum al lui! 

* 


La poartă ne întâmpină nenea Dumitru și 
lelea Ană, părinții, și luon... Intrăm tăcuți 
în tindă și poposim în „casa dinainte“. Dea- 
supra patului chipul lui Vlaicu, încadrat în 
aur, zâmbeşte cu decoraţiile pe piept, în vreme 
ce geniul ştiinţei încunună cu lauri capul bi- 
ruitorului, iar cei doi bătrâni se împărtășesc 

și ei din această apoteoză, în cele două col- 
țuri ale tabloului. 

Vorbele curg greu, căci nenea Dumitru își 
stăpânește numai abiă lacrămile, în vreme ce 
mama plânge. 

Ne pomenim scotocind prin vravuri de 
scrisori, fotografii, desemne, decoraţii... prin 
toate acele relicvii scumpe, cari au alcătuit 
frumosul și minunatul vis, ce acum se di- 
stramă... De pe păreți se desprind icoane 

el. În stânga ușii strunga, iar dealungul pă- 
reților, atârnând în cuie, tot felul de minu- 
năţii: sfredele, jilae, piroane, sârme, turbine 
mărunte, ceasornice ce-și așteptau repararea, 
cutii de tinichea cu tot soiul de explozibile 
motoare în miniatură... 

Și luon a început să mă lămurească, cum 
a muncit cu frate-său câţiva ani în acest 
atelier, cum au alcătuit amândoi, din lemn, 
minunata mașină până au ajuns să facă cele 


Miniatura aeroplanului. 


vechi, înfățișându-l pe Vlaicu, ca elev al 
şcoalei primare sau al liceului. 

Observ, cu surpriză, că mâna îmi tremură 
şi scrisorile, peste cari trec cu ochii, încep 
să-și joace literele lor mărunte, de nu le mai 
pot deosebi, 

Lelea Ană ne aduce ceva de gustare, supă 
și friptură, o cană cu vin — dar nu ne eră 
foame. les cu luon în curte, în vreme ce to- 
varășul meu de drum se opreşte cu bătrânii 
de vorbă. 

Trecem alături, întrun șopron, unde eră 
„arsenalul“ lui Vlaicu, în lungime de4—5 metri 
și abiă de doi în lățime. Toate au rămas în 
aceeaș orânduială exemplară, cum le lăsase 


dintâi încercări de sbor. Bătrânii nu prea se 
încredeau în reușită, dar luon, care a văzut 
cum s'a alcătuit mașina, șurub de şurub 
eră încredințat că maşina va sbură ca o 
pasăre. Nici bătrânii satului nu credeau; mai 
ales comitetul comunal nu voiă să creadă 
odată cu capu. Și atunci au făcut gluma cu 
comitetul comunal, dându-le în mână sârmele 
şi trântindu-i la pământ, prin un curent electric 
mai măricel. 

Întrun ungher sta smerit și plin de praf 
fonograful alcătuit de Vlaicu, cu care cântase 
de atâtea ori, spre marea bucurie a sătenilor, 
apoi cârma de lemn, cu care s'a ridicat pentru 
întâia oară, purtând inscripția „VLAICU, 1909“. 

2* 

Îmi amintesc atunci de aeroplanul în minia- 
tură, „micuțul“, cum îi ziceă Vlaicu, şi-l în- 
treb pe luon, unde e? El aleargă în pripă, 
se urcă în pod şi-mi aduce miniatura, plină 
de pulbere, cu aripile scoroijite, ridicate în 
sus. Eră jucăria cea mai scumpă a lui Vlaicu, 
căreia îi da drumul cu un mecanism de gumă, 
făcând-o să sboare, spre marea nedumerire 
a celor ce nu credeau, pe atunci, în puterea 
creatoare a geniului său. 

Ce drăguță eră jucăria aceasta! Aveam im- 
presia, că văd aeroplanul lui Vlaicu, ridicat 
la o sută-două de metri, planând în văzduh, 
ca o elegantă libelulă. Sugestia eră atât de 
vie, încât așteptam să desluşesc sbârnăitul 


Cârma (de lemn) a aeroplanului. 


motorului și să văd gestul maiestos al mânei 
înmănușate, ce ne salută din slava cerului... 

Și m'am gândit atunci, că toate aceste trei 
relicvii scumpe: fonograful, cârma de lemn 
și aeroplanul în miniatură ar trebui cumpă- 
rate pentru „Muzeul nostru naţional“, din 
pietate pentru acel ce a revărsat atâta glorie 
asupra neamului nostru și din considerare 
faţă de părinții aviatorului, cari, oricum, nu 
s'ar puteă zice că au rămas într'o situație 
materială de invidiat. 

* 

Trecem cu luon prin curte, prin șură, unde 
atârnă de o bârnă învălitoarea stingheră a 
automobilului, și intrăm în grădină. 

Aici şi-a încercat Vlaicu, pentru întâia oară, 
aeroplanul, pe colina din stânga. El se postă 
în nacelă, puneă mâna pe cârmă, iar luon 
şi cu alți feciori din sat trăgeau de funii, 
înlocuind motorul. Și abiă o rupiau la fugă, 

aeroplanul de lemn se ridică încet-încet, cum 
se ridică smeul, pe care îl trag de sfoară 
copiii... Când pe urmă feciorii se obosiau, 
conteniau din fugă şi aeroplanul se scoboră 
atunci binişor, până atingeă pâmântul, cu o 
smâncitură mai mult sau mai puţin remar- 
cabilă. 

Pe urmă, când reușita eră asigurată, Vlaicu 
a prins să sboare pe delușorul de lângă bi- 
serică. Flăcăii își dau zor cu întrecerile în 
fugă, să „bată record“. Dar Vlaicu nu mai 
eră îndestulit acum cu această putere de lo- 
comoție și a recurs la — cai. Aceştia alcă- 
tuesc, în istoricul sborului lui, puntea sigură, 
ce aveă să ducă la — motor! 

De-aci încolo, drumul eră uşor! 

„Când am prins mai întâi caii la maşină 
— spune luon — i-am legat patru alături 
de o rudă, pe care Aurel a vrut s'o lege cu 
funii de aparat. Dar eu am zis, să n'o legăm, 
ci să trecem numai funiile pe lângă maşină, 
iar capetele să le ținem noi în mână și să 
le putem da drumul, dacă se vor speriă caii. 
Așa a și fost. Caii au luat-o la fugă, noi 
după ei, ținând în mână capetele funiilor și 
mașina s'a ridicat mai sus ca oricând. Cum 
vâjăiă însă prin aer, caii au prins de veste, 
şi-au întors capetele, şi au rupt-o la fugă. 
Am alergat noi câțiva pași, pe urmă am dat 
drumul funiilor, că ne trăgeau la pământ. 
Așa am căzut și noi şi aeroplanul, fratele 
Aurel s'a lovit rău la un picior. Dar tot mai 
bine a fost așa, decât să-l răpească în spaima 
lor caii și să-l schilăvească.“ 

Așa s'a pornit aeroplanul de lemn al lui 
Vlaicu, cu „patru cai putere“, în anul Dom- 
nului 1909. 4 


În casă, lelea Ană ne întâmpină cu po- 
veştile ei. 

„A venit mai pe urmă în est an:) la Cră- 
ciunul unguresc şi a stat până a doua zi de 
Crăciunul nost. A venit cu Miron cu auto- 
mobilul, de i-am auzit de departe. Veniă 
dela Londra, şi spuneă că stă în legătură cu 
nu învăţat, ăl de telegrafiază fără sârmă, *) 
care vrea să-i cumpere mai multe mașini... 
Şi spuneă că atunci nu mai sboară, și ne 


1) 1913. 
1) Marconi. (A se vedeă corespondenţa lui Vlaicu). 

dă jos huruba asta — cum ziceă el — şi 
ne face o casă, cum nu mai are nimeni în 
sat... Eu tot plângeam şi eram şi bolnavă... 
aveam năcaz cu inima... În noaptea când a 
plecat, ma chemat afară, mi-a mai dat două 
hârtii şi mi-a zis să chem pe doftoru din 
Orăștie, să mă lecuesc de durerea de inimă... 
Au plecat când se crepă de ziuă şi eu am 
tot plâns de atunci, că par'că tot îmi spuneă 
cineva, că nu-l mai văd... În ajunul morții — 
Vinerea — n'am putut durmi toată noaptea... 
Visasem cu o apă limpede-limpede şi erau 
flori pe de margini, dar în mijlocul apei eră 
o pată neagră şi eu tot umblam s'o scot şi 
nu puteam... Apoi am văzut un şarpe mare 
şi m'am pomenit tremurând. Așa am fost și 
în cealaltă zi, când m'am dus la biserică cu 
prescuri, că eră o sărbătoare mai mică, pe 
care o ţinem la sate: „Brâu Maicii Precistii“. 
Nici Duminecă n'am avut stare în biserică, 
nu m'am putut rugă lui Dumnezeu și simțiam, 
că am să plec undeva pe un drum mai lung... 

— Şi eu — spune badea Dumitru — am 
avut vise urîte Vineri noaptea... Vedeam un 
car cu roate rupte... m'am pomenit şi ve- 
deam carul şi cu ochii deschişi... am ieșit 
în ogradă... și iar mă pomenesc cu carul 
cu roatele rupte înaintea mea... Mi-am făcut 
cruce, ca de o arătare... 


Duminecă dimineața nu știam încă nimic. 
Muierea s'a dus la biserică cu prescuri, să 
ne pomenească pe toţi. Noi am plecat cu 
feciorii şi am luat cu noi steagul de când 
a sburat Aurel la Orăştie. Pe drum primim 
o telegramă dela Bucureşti iscălită de loan 
Georgia, să plecăm în grabă, că Aurel e 
bolnav. Am rămas năuc, neștiind ce să cred, 
căci îmi scrisese numai de câteva zile, fără 
să-mi pomenească de boală... Când am ajuns 
în Orăştie și m'am întâlnit cu domnul Dr. Vlad, 
am înțeles, dela întâia vorbă, groaznica lo- 
vitură...“ 

x 

Seara, când mă înapoiam dela Orăștie cu 
acceleratul, când am trecut pe lângă halta 
„Binţinţi“, am privit prin geamul aburit înspre 
satul pierdut în întunerec. : 

Cercam să deslușesc ceva, în valurile de 
neguri și întunerec. 

O stea luminoasă luptă din greu, să iasă 
la suprafaţă, clipind din genele ei de argint: 
luceafărul de seara. 

Și mi-am adus aminte de etern frumoasele 
rânduri din Eminescu: 

Icoana stelei ce-a murit 
Încet pe cer se suie; 


Eră pe când nu s'a zărit, 
Azi o vedem — şi nu e! 


Al. Ciura. 


==, 


Pe un album. 


Tăcere oarbă, pururea tăcere 
Tronează 'n fundul zăriior albastre, 
Învăluită 'n taină, mama d'astre, 

De năzuinţi spre vieață — spre durere. 


Asemenea și 'n sufletele noastre, 

Când stăm pătrunși de mistica veghere, 
Răsar, s'azvâri nebune din unghere 
Spre vieață visuri cu sclipiri de astre. 


Dar sufletu-mi e 'n sbucium azi, copilă, 
Și când îmi ceri acum un gând, un dor 
S'aștern, să moară pentru totdeauna 


Întrun album — să ai un pic de milă 
De n'o să pot în stilul tuturor 
Să-ţi desvălesc tăcerea mea — nebună. 


Costea Gruia. 


=] 

În Nopți de veghe, în nopțile acelea de 

farmec, în 

Albe nopţi de insomnie, 

Nopți de vis şi doruri pline, 
în nopţile acelea cari au vrăjit copilăria poe- 
tului, atât de mult i s'a prefăcut sentimen- 
talitatea încât 

Mi-aţi vrăjit, o nopţi senine, 

Trista mea copilărie! 


Și de-atuncia, nopţi albastre, 
Baldachinuri prinse ?n stele, 
Toate gândurile mele 

Sunt la voi, sunt ale voastre... 


Şi până târziu, până se face lumină, stă poetul 
lângă storuri, „cu pleoapele deschise“ 


Chinuit de-aceleaşi doruri, 
Fermecat de-aceleaşi vise. 


Într'o Romanţă asigură iubita că o va 
cercetă părerile de rău: 
În nopţile de iarnă lungi, 
Şi mai cu seamă 'n nopţi de vară 
Când cântă dragostea, nebune, 
Priveghitorile prin lunci... 


lar într'o altă poezie cu totul heineiană 
poetul şi-a așezat iubirea în cadrul unei nopți 
de vară, în aşa fel încât nu i l-ai mai puteă 
schimbă cu un altul: 
În fundul zării strălucea 
Luceafărul departe, — 


Și noi treceam, iubita mea, 
Pe străzile deșarte. 


Eră prin luna Marte sau 
Aprile, — nu ştiu bine — 

Știu doar că ochii-ţi străluceau 
În luciul lunii pline. 


Și umbra ta cu umbra mea 
S'amestecă intr'una, 

Că deopotrivă ne băteă 

Și dragostea şi luna... 


Are poetul pentru nopți o pornire și o iu- 
bire neconcepută de cetitor. Se amestecă în 
această poezie a nopții o mulțime de măr-_ 
turisiri ale poetului, care ni-l arată cu totul 
fermecat de noapte în atâta, încât are încur- 
cături de conştiinţă, produse de insomnie, 
cum ne arată în Pomul fermecat: 

Sunt visurile mele 
Ce noaptea imi răsar 

Mai vii decât atuncea 
Când în odaie-i soare; 

Şi eu mă lupt cu somnul, 
Gonindu-l în zadar, 
Intind spre ele mâna, 

Cu râvnă-adâncă, dar 
Mă ?nvinge ’n veci stăpâna 
Putere-adormitoare... 


(Urmare şi fine.) 


Dar, cum am spus, în această poezie, cu 
care se apropie de poeții apuseni, are losif 
cele mai frumoase imagini și cu care reali- 
zează procesul de mai multe reprezentații 
întrun timp scurt. Poezia modernă trebuie 
să întrupeze cele mai multe imagini, cari 
lucrează asupra sensibilităţii cetitorului, ca 
și razele soarelui asupra privirii noastre. 
Aristotel a spus că sufletul nu cugetă fără 
de imagini, iar Hegel că tot ce impresionează 
în mod puternic pe poet, el transformă în 
imagini poetice. Iosif, în îndeplinirea acestui 
proces și în exteriorizarea prin vorbire, și-a 
ales un vers potrivit cu care reproduce în 
mod repede procesul psihic ce se petrece în 
memoria poetului. Când Iosif ne înfăţişează 
în lelele acest tablou: 


lar ielele, fetele, 
Nouă surori 
Îşi spulberă pletele 
Până la nori, 
Şi şueră, 
Flueră, 
Chiotă 'n lună; 
Și ?n lanţuri 
De danţuri 
Se ?'ntind și s'adună... 
Sălbatice cântă 
Și iarăşi s'avântă 
În goana nebună! — 


ne-a dat complect imagina acestor dănţuitoare 
sub Lună, repede, așa cum se reprezintă 
în concepțiile abstracte ale noastre imagina 
fizică a realității. (Din acest punct de vedere 
trebuie citată și Doina lui Iosif.) 

Imaginile la poet sunt abstractive, la 
cetitor, în unele dăți concreto-meditive. 
Când în Nopți de vară poetul a scris 
aceste versuri: 

Şi-aceeaş armonie 

De greeri, trist răsună 
În casa cea pustie 

Sub farmecul de iună... 


la el armonia eră doar concepută, eră ab- 
stractă; la mine, cetitorul, ea pare că este au- 
zită, datorită conlucrării dintre reprezentarea 
concretă a farmecului de lună și casei pustii 
deoparte, şi de alta aducerea aminte a unei 
armonii auzite cândva, de care, acum îmi 
aduc aminte, fără să vreau, datorită iarăşi 
puterei de imaginație a poetului. Altădată, 
imaginile abstracte ale poetului, care pleacă 
dela închipuire la realitate, fiind redate în 
acelaş mod repede și scurt, la mine devin 
visuale, par'că le văd undeva în fapte şi 
loc, cum e în poezia Moş Ajun: 

Printre crengi pierdute ’n ceaţă 

Luna "'ncet la geam apare, 


Aruncând pe flori de ghiaţă 
Boabe de mărgăritare. 


sau ca în poezia Nopți de veghe: 


++. Până roşii prin perdele 
Intră zorile şi-anină 
Fluturi palizi de lumină 
De păreţii casei mele... 


sau ca în Noaptea de Maiu, una dintre 
cele mai reușite dintre aceste poezii, unde 
sensaţiile se picură ca nişte lacrămi de rouă, 
iar imaginile dau aparenţa unui fond de pânză 
tremurătoare, ca o vedenie, care aci dispare, 
aci apare aşa cum a fost întreaga lume poetică 
a lui losif. Sau, în sfârșit, ca în Visează 
codrul, unde reproducerea plastică a ima- 
ginei abstracte este şi mai bine redată prin 
personificarea codului în puteri omenești: 
Infiorat din vreme ?n vreme 
De-o aiurire de furtună, 
Bătrânul codru °’n miez de noapte 
Visează sub argint de lună, 
Și socotindu-şi, parcă, frunza 
Nenumărată ’n vis, răsună 
Însufleţit de mii de şoapte. 


Noaptea, mai mare peste întreaga fire, re- 
gină a mărilor și singurătăţilor, este Luna. 
lat-o şi pe ea, sau cu cuvintele lui Alfred 
de Musset: 

C'âtait, dans la nuit brune, 
Sur le clocher jauni, 

La lune, 
Comme un point sur uni. 

Luna a fost cântată de mulţi poeţi, dar 
acum în urmă ea a fost cântată, sau mai 
bine zis preamărită și de Iosif, ca o încoro- 
nare a poeziei nopții lui. Dar se poate întrebă: 
după Leopardi,') A. de Musset,:) Lenau,?) 
Edmond Haraucourt,*) cari au tratat acest 
subiect în versuri superbe, ca şi alți poeţi 
de cari nu-mi aduc aminte, sau pe cari nu-i 


Const. G. Mihăilescu: Moșul. 


cunosc, — ce a mai realizat Iosif față de ei? 
Întrebarea ar fi pusă greșit, fiindcă acelaş 
subiect poate fi tratat de toți poeţii, dar în 
felul deosebit al fiecăruia. 

Natura este un bloc de unităţi variate, 
ca și munții întinși de marmură. După cum 
sculptorul, luând o parte din marmura brută 


1) Alla Luna, în Canti, Firenze, 1869. 

23) Ballade a la Lune, în Poésies, Paris, 1889, 

3) Das Mondlicht, în Lenau's Werke, ed. 
Max Koch. 

t) La Lune în L'âme nue, Paris, 1885 şi altele 
cuprinse în ciclul Le soir, 

şi trecând-o pe sub dalta lui măiastră, o face 
nemuritoare, tot astfel poetul, luând ceva din 
marea întindere a naturii şi trecându-și im- 
presia produsă de obiect, prin sufletul lui de 
artist, iar de aici în forme de artă nemuri- 
toare, — face să trăiască în fața noastră, 
reprezentativ, ceeace noi nu observasem încă, 
ceeace mii de ani stătuse mort întrun colț al 
lumii. În acest fel — încă odată — poetul este 
un mijlocitor între natură deoparte și lumea 


< Yeilorap" i 
de seui ati: 


Const. G. Mihăilescu: Viitorul. 


puihoi 


de alta. Din acest punct de vedere a avut 
mare dreptate Schelley când a constatat în 
poezia sa: La o ciocârlie (To a Skylark) 
tradusă de Iosif: 
Precum în lumea-i ideală poetul cântă solitar 
Smulgând superbe-accente lirii 
Sădeşte 'n sânul omenirii 
Fiori de temeri şi speranţe de cari ea nici n'aveă habar.!) 


În adevăr în literatura noastră, afară de 
Eminescu, care a cântat-o fragmentar, Luna 


1) Like a poet hidden 
In the light of thought 
Singing hymns unbidden, 
- Till the world is wrought 
To sympathy with hopes and fears it heeded not. 


nu a impresionat mai mult ca pe Iosif pe 
un alt poet, ea nu a fost mai preamărită şi 
cântată mai frumos decât de losif. Poezia poe- 
tului român este superioară multor poezii, cu 
acest subiect, din punct de vedere obiectiv, 


“după cum cătră Lună a lui Leopardi este 


superioară mai tuturora, din punct de vedere 
subiectiv. Puternica poezie se termină 


astfel: 
Suflet al nopţii, duh protector! 


Rază eternă şi vie, 
Duhul meu saltă cuprins de fior 
Şi preamărire-ţi cânt Ție! 


Dar cui îi cântăm noi preamărire decât 
puterilor divine? Și pentru ce acelora? Răs- 
punde cu mare tărie literatura teologică, iar 
în cazul lui losif răspund în cele 14 strofe 
ale poeziei Cătră Lună, unde este moti- 
vată. Se ştie, că poeţii de rând n'au motiv. 
La poetul nostru este așa de mare, prin 
arătarea puterii astrului ceresc, încât ni se 
trezesc „fiorii de temere“ a lui Schelley, de 
care noi m'aveam habar. Ceeace am spus mai 
sus că poeziile mari au întotdeauna un rit 
nou, se adeverește cu totul aici. 

Am spus, că poezia lui losif se deosebește 
de poeţii străini citați și iată prin ce. Atât 
Leopardi, cât și Lenau, vorbind de Lună, 
vorbesc și de durerile lor personale. Dar 
mai cu putere Leopardi prin cunoscutele 


versuri: 
che travagliosa 
Era mia vita: ed è, nè cangia stile, 
O mia dileta luna.) 


Mi se pare, că în fața marei imensități a 
pământului, a Soarelui și a Lunei, nu are 
nici un rost eul nostru atât de neînsemnat 
pe lângă aceste puteri imense! În jurul lor 
se învârteşte o lume și ne stă mult mai bine 
să vorbim în fața lor despre lume și vieață 
în genere şi nu despre noi, individual. Tocmai 
prin aceasta se deosebește Iosif de cei doi 
poeţi: prin obiectivitatea lui față de „su- 
fletul nopţii“: Luna. Se uită cu totul pe el, 
cu toate că ar fi putut să vorbească de du- 
rerile-i personale, pentrucă această poezie 
este scrisă când ele erau mai mari la poet, 


1) ...dureroasă (chinuită) eră vieaţa mea şi este 
şi încă și acum şi nu se va schimbă, o! dulcea mea 
lună! 

ca niciodată. El vede puterea imensă a Lunei, 
care se răsfrânge pe pământ, iar pentru frumu- 
sețile ce le realizează în natură, nu mai gă- 
seşte adjective și superlative. Ce este Luna? 
Mai că nu a rămas nimic cu ce s'o compare 
poetul. Şi adjectivele şi superlativele într'o 
limbă ilustrează perfect de bine starea su- 
fletească a omului care le întrebuinţează într'o 
anume situaţie; arată gradul de emoție, pe 
care-l produce obiectul în sufletul privito- 
rului. Numai la poeţii nesinceri nu se petrece 
acest act psihologic, sau că vor ei să dea 
aparenţă că se petrece. 

Procesul de reprezentare al imaginilor poe- 
tului și de exteriorizare al acestora, pentru 
a ne da tabloul puternic al Lunei, nu este 
ajutat numai de abstract, concret și auditiv. 
În mersul ei pe cer, Luna are și alte înfă- 
țişări. Inconștient ignorabimus — poetul 
realizează întrun mod perfect toate fazele 
prin care trece globul ceresc până ce apune, 
ca și vieața omenească, ca mai toate viețui- 
toarele şi lucrurile, supuse legei evolu- 
ționiste. E o minune cum poetul, incon- 
știent, realizează acest proces de reprezentare 
— evolutiv. A fost atât de puternică impresia 
pe care a produs-o în stratele optice, Luna, 
încât poetului, în momentul inspirației, nu 
i-a rămas ncpercepută obiectivitatea, nici 
una din desfășurările globului ceresc, în mod 
logic şi succesiv ca și evoluarea sentimentelor 
omenești. Vieaţa noastră este concepută întâiu 
abstractiv. Chiar lucrurile, ce ne înconiură, 
nu sunt altceva decât reproducerea fizică a 
unor concepturi metafizice. 

Întâiu abstractiv vede şi Iosif Luna, am 
puteă spune cu cuvântul lui Kant — transcen- 


dental: 
Lună, tu care te duci peste zi, 
O, ce se *ntâmplă cu tine? 
Spune, crăiasă a nopţilor şi 
Candelă a nopţilor line. 


Când nedumerirea poetului a fost împăcată 
printr'o întrebare și o rugăminte, începe apoi 
a o vedeă static: 

Forţă de-argint ce spânzură 'n cer 
Tristă şi palidă liră, 

Taină a nopţii, vrajă, mister, 
Cântec în somn ce suspină. 

Acum poetul o vede realizând prin spațiu, 
multe din minunile ei, pe care poetul con- 

cepându-le abstractiv le imaginalizează, 
pentru a ne da viziunea lor, cum este 
ningerea florilor de argint pe alei „și argin- 
toase prin ramuri“: 


Faci ca să picure ploi de schintei, 
Pui poleială pe geamuri; 


ca „strecurarea horbotei“ pe „vârfuri de brazi“ 
şi întrun colț al nopții 


Farmec urzești peste valuri. 


Const. G. Mihăilescu: Schiţă (cărbune). 


Apoi, ca culminare a realizărilor globului 
ceresc, urmează, tot în mod succesiv, adecă 
odată cu desfășurarea sentimentului poetului, 
desfășurarea dinamică a puterii Lunei. 
Intrarea în această fază nu este făcută brusc, 
poetul ne întroduce întâi „tremurarea pe ape 
ușor“, scuturarea „în orice ascuns labirint“ 
a „dulcelui parfum de verbine“, aducerea la 
răscruci a fantomelor nopţii, pentru ca să 
ni se dea drept culminare a poeziei, această 
desfășurare în spațiu și timp, puternică, cu 
totul puternică, unde concepția metafizică a 
poetului, exteriorizată prin vorbire, nu numai 
că îndeplinește toate legile de reproducere- 

reprezentare, dar ne dă, cu o putere uimitoare, 
care este talentul poetic, întreaga imagină 
abstractivă a fazelor globului ceresc, rătăcind 
prin haos de milioane de ani, urmărindu-le 
imaginativ, iar prin aceasta, trezindu-ne în 
suflet, „fiorii de temeri“ ai lui Schelley: 


Tu ce ne porţi pe drumuri pustii 
Până la graniţa zării 

Şi străluceşti peste dealuri, câmpii 
Și ape pustii ale mării... 


Tu ce străbaţi printr'un nour încet 
Ce prin tăcute palate, 

Tristă şi pală ca Lady Macbeth, 
Ganguri întunecate. 


Tu, care tremuri pe trestii şi-arunci 
Firele lungi de beteală 

Şi rătăceşti prin văi şi pe lunci 
Tristă şi alb — ideală. 


Tu ce fecioarele mi-le 'ncununi 
Cu diademe de rază 

Și te-adânceşti printre negre genuni 
Unde satana veghiază. 


Nrul 6, 1914. 


Pătrunderea până în ultima văgăună, chiar 
până unde „Satana veghiază“ — o! aceasta 
este suprema arătare a globului ceresc. Totul, 
dar absolut totul stăpânește Luna de sus 
și tocmai aceasta a urmărit losif să ne arate. 
Concepţia puternică pe care a avut-o poetul 
în momentul inspiraţiei despre Lună, iar mai 
apoi arătarea ei prin versuri clare și precise, 
se ridică până la concepţia popoarelor vechi, 
până la poezia indiană, care personifică glo- 
burile cerești în puterile oamenilor! 

Am spus și o spun: poezia lui losif Cătră 
Lună nu este numai una dintre cele mai 
puternice poezii ale literaturii române; dar 
ea este de-o originalitate simţitoare în întreaga 
literatură universală, dealtfel ca și alte poezii 
ale poetului. Și cătră aceasta trebuie să tindă 


literatura românească! 
Radu S. Dragnea. 

Dări de seamă. 


Virgil Şotropa şi Dr. Nicolae Drăganu: 
Istoria școalelor năsăudene, scrisă cu prilejul jubi- 
leului de 50 de ani de existență (1863—1913) a gim- 
naziului superior fundațional din Năsăud. Cu 17 ilu- 
strațiuni, 414 pag. Năsăud. Preţul 5 Cor. 


L 


Gimnaziu! din Năsăud a serbat, în toamna anului 
1913, 50 de ani de existență. Nu-i lucru mare, ar 
răspunde un străin. Pentru țările cu o cultură veche, 
de sute de ani, firește că nu; pentru noi da. Acest 
jubileu constitue şi el o dovadă vie a silințelor noastre 
spre cultură. Dar e şi un document al tinereţii 
acestei culturi. Noi mam avut norocul să ne putem 
desvoltă în cadrele vieţii de stat ca popor deosebit; 
soartea noastră a fost o necurmată iobăgie şi po- 
litică și culturală. Astfel la noi lipsește gloria unui 
trecut de cultură sistematică, care merge ascendent 
și se apropie tot mai completă, tot mai viguroasă 
spre noi. Nouă ne-au lipsit multă vreme instituţiile 
speciale de educaţie și cultivare. Totul se mişcă în 
jurul bisericii, ca Singura ocrotitoare a sufletului 
românesc. Şi începuturile şcoalei tot aici trebuie să 
le căutăm. Tinda bisericii eră locul unde se făceau 
cele dintâi încercări de cunoaştere a slovei scrise. 
Şcoale publice nu existau; ele s'au ivit abiă în secl. 
al XVIl-lea și mai ales în Ţările româneşti. La noi în 
Ardeal nu le găsim; trebuie însă să le pomenim pe 
cele româneşti-calvine înfiinţate de principii ardeleni. 
Tendinţa lor eră proselitismul. Românii au simţit-o 
aceasta şi s'au ferit de ele, deși în unele părţi li se 
făceă silă. Așa d. p. preoţii din Țara Oltului erau 


obligaţi să cerceteze școala din Făgăraş înființată de 
Susana Lorántffy la 1657. Abiă după incheierea unirii 
la 1700 s'au ivit zorile unei epoce nouă. Românii au 
început să cerceteze școalele străine cerând în aceeaș 
vreme dela impărăţie şi şcoale româneşti. Făgăduie- 
lile au rămas numai pe hârtie, iar Românii opriţi și 
din şcoalele străine. Ei au protestat adeseori în frunte 
cu Inochentie Klein, şi Maria Terezia la 15 Aprilie 
1746 a şi dat poruncă: „lobbagionum dein Valachorum 
filii, Scholas actu frequentantes, aut deinceps frequen- 
taturi Studiorum capaces, ne a Dominis suis Teres- 
tribus impediantur, sub gravi poena statuere dignatate 
sumus“. După multe silințe se deschid la 1754 şcoa- 
lele din Blaj. De-aici înainte şcoalele românești iau 
o desvoltare sistematică. Epoca absolutismului luminat 
a fost favorabilă culturii româneşti. În vremea aceasta 
se înfiinţează cele mai multe şcoale pe teritorul gră- 
niţăresc: bănăţan, năsăudean şi ardelean. Vechiul 
„Districtus Rodnensis“ s'a prefăcut la 1763 în graniţă 
militară, militarizându-se la început 21 de comune al 
căror număr S'a ridicat la 44. Toate aceste comune 
au format „Regimentul II român de graniță Nr. 17“. 
Aceste comune au hotărit la 1765 ca venitele lor din 
dreptul de regalii să le prefacă într'un fond cu me- 
nirea ca din el să acopere spesele administraţiei in- 
terne și să înfiinţeze şi susțină școale de băieţi și 
fetiţe. Fondul central şcolar are astăzi un venit anual 
de 118.000 cor. Cu ajutorul fondurilor create de frun- 
taşii grăniţerilor s'au susţinut diferitele şcoale infiin- 
țate pe teritorul districtului năsăudean. Mai mult s'a 
jertfit însă pentru şcoalele din Năsăud. Scopul acestor 
şcoale eră în prima linie să dea creștere militară, și 

ele şi erau puse sub controlul ministerului de răsboiu 
din Viena. Astfel între anii 1770—1777 s'a înfiinţat în 
Năsăud o şcoală latino-germană sub numirea de 
şcoală normală. Dela 1786 latina s'a eliminat şi in- 
strucţia se făceă numai în limba germană. La 1784 losif 
al lIl-lea înființează un institut militar (Milităr- 
Erziehungshaus) cu scopul de-a pregăti tineri pentru 
statul militar eventual şi pentru alte cariere. Gră- 
niţerii au dat materialul de zidire la înălțarea in- 
stitutului. În acest edificiu a fost adăpostită şi şcoala 
normală. Astfel aceste 2 institute au stat într'o strânsă 
legătură. Elevii institutului militar cercetau şi şcoala 
normală. Se primeau gratuit 50 elevi cari locuiau în 
internat. Cu etatea de 10 ani ei erau obligaţi să pe- 
treacă aici 8 ani, așa încât în cei din urmă făcând 
numai repetiţii, ei invăţau perfect limba germană. 

La 1826 s'a ordonat trimiterea de elevi în acest 
institut şi de pe teritorul regimentului | grănițăresc 
cu sediul in Orlat. În felul acesta au eşit generaţii 
întregi de Români cu carte, dintre cari numeroşi inşi 
s'au făcut preoţi ori funcționari. La 1848 edificiul a 
fost ars de insurgenți şi instrucția s'a reluat numai 
în şcoala normală. Institutul militar nu s'a mai rein- 
ființat deşi Românii au cerut-o în diferite rânduri. In 
școala normală se da instrucţie din limba română, 
latină, germană şi religiune. Limba de predare a fost 
cea germană până la 1861. E interesant să se ştie că 
la 1862 s'a luat prima dată între obiecte şi limba 
maghiară (p. 40.), deci într'o vreme când ea nu 
eră impusă prin legile ţării. Dar nici învățătorii nu 
erau totdeauna români, ci adeseori străini cari nu 
știau nici un cuvânt românesc. Învăţătorii erau agrăiți 
„Jupâne dascăle“. Numirea aceasta li s'a părut des- 
onorantă, și la 1812 ei au aşternut guvernului o rugare 
în care cereau să li se dea titiul de „domn“. Rugarea 
lor a fost ascultată. După ei au cerut acelaș lucru şi 
preoţii apoi ofiţerii și sergenţii regimentului. Cererea 
lor încă s'a încuviinţat. La 1886 şcoala şi-a pierdut 
caracterul confesional și a fost numită „fundaţională“. 
Aceasta a fost opera comisarului regal Desideriu 
Banffy. Astăzi şcoala care are 5 puteri didactice şi e 
supusă legilor în vigoare. Pe lângă școala normală 
din Năsăud, s'au inființat în secl. al XVII-lea în mai 
multe comune grănițăreşti și şcoale numite triviale. 
Numirea a fost împrumutată dela şcoalele evului mediu, 
la cari studiul gramaticei, dialecticei și retoricei formă 
așanumitul trivium. Ele aveau trei ani de instrucție, 
după care elevii treceau în clasa a IV-a a şcoalei nor- 
male. Obligând legea dela 1868 toate comunele de-a 
susţineă şcoale, cele triviale și-au pierdut însemnă- 
tatea. Cu toate acestea ele s'au mai susținut câtăva 
vreme. La 1890 comisiunea şi comitetul fondurilor 
şcolastice năsăudene a hotărit desfiinţarea lor. A con- 
tribuit la inchiderea lor şi scăderea venitelor şi a ele- 
vilor. 

Alăturea de acestea au existat și şcoale popo- 
rale naţionale, cari prin ordinul majestatic din 
18 August 1829 trebuiau înființate în fiecare comună 
grănițărească. Ele se susțineau de comunele politice. 
Însă în urma stăruinţelor însuflețite ale directorului 

şcoalei normale din Năsăud, loan Marian, s'au 
înființat în fiecare comună câte un fond şcolastic co- 
munal, din care aveau să se acopere cheltuelile şcoalei. 
La 1858 aceste şcoale au fost predate bisericii, îm- 
preună cu averile lor, deci s'au prefăcut în confesio- 
nale. Astăzi ele funcţionează în conformitate cu legile 
şcolare existente, Grâniţerii s'au îngrijit şi de educaţia 
specială a fetelor. Astfel în 1826 s'a deschis în Nă- 
săud şcoala de fete germană. Ea aveă în vedere 
creşterea fetelor de ofiţeri şi de funcţionari ai regi- 
mentului grăniţăresc năsăudean. La început şcoala 
avea numai o clasă, apoi succesiv s'a desvoltat la 
şase clase. La 1858, când școalele au trecut la confesiuni, 
episcopatul romano-catolic din Alba-lulia a reclamat 
pentru sine această şcoală, susținând că elevele cari 
au cercetat-o au fost în majoritate absolută fiice de 
ofițeri şi amploiaţi romano-catolici, deci s'ar cuveni 
ca şcoala să fie decretată romano-catolică. Încercarea 
de răpire, insă, din fericire ma izbutit. E ciudat că şi 
aici a inceput predarea limbei maghiare încă la 1861. 
Şcoala de fetiţe există și astăzi cu caracter românesc, 
susţinută din fondul şcolastic central. Învăţătoarele se 
aleg de comisiunea fondurilor şi se confirmă de 
guvern. 

Paralei cu ridicarea școalelor s'a ivit şi necesitatea 
creșterii de învăţători. La început provedeau instrucţia 
elevi eşiţi din şcoala normală și institutul militar din 
Năsăud. Pregătirea aceasta nu eră suficientă. Astfel 
Sau luat măsuri din partea consiliului de răsboiu 
vienez, ca viitorii învăţători. să primească o pregătire 
mai temeinică. S'au trimis elevi la institutul pedagogic 
din Kezdi- Oşorheiu, unde petreceau doi ani. loan 
Mărian a fost trimis în 1830 la Lemberg unde a stat 
patru ani. După întoarcere el a organizat din 1837 înce- 
pând — cu aprobarea forurilor competente — cursu ri 
preparandiale de șase luni în Năsăud. Ele se ți- 
neau sistematic până la 1848. Ele au fost deschise 
mai târziu şi în Orlat. La aceste cursuri puteau luă 
parte numai candidaţii de pe teritorul propriului regi- 
ment grăniţăresc şi trebuiau să fi terminat patru clase 
normale sau trei clase, însă cu nota „foarte bine“. 
Obiectele cari se predau în aceste cursuri parte în 
limba română, parte în limba germană, erau următoa- 
rele: noţiuni generale pedagogice și metoda de învă- 
țământ; economie de casă, grădină şi câmp; limba 
maternă și deprinderi în scrierea românească şi ger- 
mană; calculare mentală; constituţia politică a şcoalei 
şi diferitele ordinaţiuni şcolare; istoria biblică şi da- 
torinţele creştineşti; cântări bisericeşti; principii în- 
troducătoare pentru înstruirea surdo-muţilor. 

Pe lângă aceasta preparanzii cercetau şi prelegerile 
la școala normală, ca să-şi câștige o anumită practică 
pentru viitoarea lor carieră. La sfârşitul cursului se 
țineă cu preparanzii examen verbal şi scripturistic, 
după care se provedeă fiecare cu atestat de progres 
şi conduită. 

Tulburările din 1848 au oprit aceste cursuri. Dar 
la 15 Decemvrie 1849 Moise Panga a primit însărcinare 
dela guvern să le deschidă din nou; acum însă nu 
numai pentru candidaţii de învăţători de pe teritorul 

regimentului năsăudean, ci pentru toți candidaţii ro- 
mâni din părţile nordice ale Ardealului. În aceeaş 
vreme guvernul vienez trimeteă din rândurile acestor 
preparanzi pe cei mai buni la cursurile pedagogice 
superioare din Viena şi Praga, unde petreceau câte 
trei până patru ani. Cu toate acestea se simţiă tot 
mai mult necesitatea înfiinţării unei școale normale 
(preparandie), ceeace s'a şi întâmplat prin hotărirea 
preaînaltă din 26 Octomvrie 1858, fixându-se Năsăudul 
ca loc al nouei preparandii gr.-catolice. Ea s'a deschis 
la 2 Ianuarie 1859 prin episcopul Gherlei lon Alexi. 
Noua preparandie cu două cursuri a funcţionat zece ani, 
adecă până la 1869 când s'a desființat, ridicându-se 
atunci noua preparandie din Gherla. La preparandia 
din Năsăud a muncit şi harnicul pedagog Vasile 
Petri. Învăţătorii ieşiţi din şcoala normală au în- 
ființat la 1878 „Reuniunea Mariană“, cu scopul 
de a-și completă cultura profesională. Ea există până 
în ziua de astăzi. i 

Cea mai de seamă instituţie a grăniţerilor din nord 
rămâne însă gimnaziul. Înfiinţarea lui n’a întâmpinat 
greutăţile, cari sar rostogoli astăzi in calea unei astfel 
de idei. Chiar autorităţile civile şi militare se ocupau 
de această problemă. Românii nu simţiau la început 
trebuinţa lui, fiindcă oficiile publice nu li se prea îm- 
biau, iar pentru celelalte slujbe da contingentul necesar 
gimnaziul din Blaj. După desrobirea din 1848 însă, 
necesitatea unui gimnaziu românesc în nordul Ardea- 
lului se simţiă la tot pasul. „Gazeta Transilvaniei“ dela 
1851 făceă mare propagandă în această direcţie. Con- 
ducătorii grăniţerilor îşi dădeau seama de însemnătatea 
şi folosul unui gimnaziu, cu atât mai vârtos, că vicariul 
loan Mărian necontenit subliniă lipsa aceasta, tri- 
miţând băieţi buni la gimnaziile străine. În fine după 
îndelungate frământări s'a încheiat la 186! o Invoire, 
care decretă ridicarea unui gimnaziu complet, a unui 
internat, şcoală reală şi o şcoală primară cu patru clase, 
o şcoală de fetiţe şi cinci şcoale triviale. Gimnaziul 
eră contemplat cu caracter naţional român și avea 
să fie organizat potrivit instituţiilor similare din mo- 
narhie. El aveă să poarte pentru toate timpurile nu- 
mele Majestății Sale. Gimnaziul urmă să se deschidă 
în toamna anului 1863. După înlăturarea dificultăţilor 
cari au ţinut aproape doi ani, a și sosit la 3 Sep- 
temvrie 1863 autograful de încuviinţare al Majestății 
Sale. Inaugurarea s'a făcut în cadrul unor serbări 
bogate şi înnălţătoare, la cari bucuria tuturor Româ- 
nilor eră fără” margini. Gimnaziul a fost pus sub ocro- 
tirea episcopiei din Gherla. Organizarea internă se 
făceă cu multă stăruinţă și însufleţire. În fiecare an 
se deschidea o nouă clasă aşa incât în 1870/71 el a 
ajuns să fie complet, acordându-i-se şi dreptul de 
publicitate în mod provizor, având să urmeze recu- 
noaşterea lui definitivă nu mult după această dată. 
Presa românească cântă în ditirambii largi acest eve- 
niment cultural important. Şcoala a intrat apoi din nou 
în ogaşa muncei intensive și tăcute. In curând ea aveă 
să sufere niște lovituri, potrivite cu noua situaţie po- 
litică. În 1883 s'a votat legea privitoare la școalele 

medii, care le-a schimbat aspectul; a urmat apoi la 
2 Octomvrie 1886 scrisoarea faimosului comisar regesc 
Desideriu Banffy adresată comisiunei fondurilor, în 
care-i făceă cunoscut, că gimnaziul din Năsăud nu mai 
poate fi privit şi numit gimnaziu „autonom con- 
fesional“, ci „fundaţional“, şi astfel stând el 
sub conducerea şi controlul nemijlocit al statului, „co- 
misiunea şi comitetul fondurilor şcolare năsăudene au 
datorinţa să se ingrijească de-acum înainte numai de 
partea administrativ-economică a gimnaziului; apoi 
comisiunea mai are și dreptul så aleagă profesori cari 
vor trebui înaintați guvernului spre aprobare. În toate 
celelalte afaceri didactice şi disciplinare insă, gimnaziul 
este supus directoratului suprem al cercului de invă- 
țământ din Cluj şi guvernului“. Aceasta a fost cea mai 
grea şi mai fatală lovitură pentru gimnaziul din Nă- 
săud. Pe urma ei el a avut să îndure multe suferinţe 
al căror ecou dureros l-am simţit cu toţii în anii trecuți, 
când guvernul a săvârşit o nelegiuire revoltătoare. 

Gimnaziul a serbat în 1888 jubileul de 25 ani prin 
o faptă frumoasă, înălţând atunci impunătorul edificiu 
de astăzi. Dar și aceste serbări au trebuit să fie tul- 
burate prin o altă volnicie a odiosului Bánffy. Anume 
anunțându-și participarea în numele guvernului el co- 
munică în acelaș timp, „că după ce afară de univer- 
sitate nici un institut din patrie nu poartă numele de 
„Francisc losefian“, aşa consiliul ministerial nu per- 
mite, ca gimnaziul din Năsăud să mai poarte numele 
Majestății Sale“. Iar la 1895 ministrul a impus biling- 
vismul, silind gimnaziul să tipărească anuarul pa- 
ralel şi în limba maghiară, după ce cu doi ani mai 
înainte maghiarizase sigilul şcoalei. 

Cu privire la învățământ, gimnaziul urmăE ntwurf-ul 
ministrului Leo Thun din 1849 octruat şi în Ungaria 
şi Transilvania. După încetarea absolutismului a urmat 
dispoziţiile legilor ungureşti. E interesantă chestiunea 
manualelor. Îndată după intrarea în vigoare a art. de 
lege XXX din 1883, la iniţiativa directorului gimnaziului 
din Năsăud, comitetul fondurilor a intrat în pertractări 
cu patronatele gimnaziilor românești din patrie pentru 
a se convocà o întrunire a delegaților corpurilor pro- 
fesorale dela acestea cu scopul de a desbate: unifor- 
mizarea planului de învăţământ, editarea de manuale 
didactice corăspunzătoare principiilor metodice şi di- 
dactice şi în sfârşit constituirea unei reuniuni a pro- 
fesorilor dela școalele medii românești din Ungaria. 
Din pricini confesionale conferința nu s'a putut ţineă 
decât cu profesorii dela școalele medii gr.-catolice. 
Constituirea reuniunii n'a admis-o ministerul. 

Lipsind manualele didactice potrivite, învăţământul 
în gimnaziu eră foarte manc mai ales în deceniile dela 
inceput. Profesori şi elevi trebuiau să desvoalte o 
muncă uriașă. Toate studiile se învățau pe din afară 
Sau din manuscripte, scrise şi copiate între cele mai 
grele condiţii. Legea din 1883 vine și interzice manu- 
scrisele. Neexistând manuale româneşti, profesorii spre 
a eși din acest grozav impas şi-au luat refugiul! la 
manuale străine. Astfel s'au întrodus în acest gimnaziu 
la toate dar absolut la toate materiile cărţi străine, nem- 
teşti și ungurești. Profesorii simțiau că aceasta este Q 

stare primejdioasă pentru caracterul învățământului şi 
cultura elevilor; cu toate acestea mau îndrăznit să scrie 
manuale originale din două motive: lipsa de fonduri şi 
tiragiul mic, apoi greutăţile ce le puneă în cale oficia- 
litatea cu dreptul de veto. Urmarea a fost, că au tradus 
sau au prelucrat manuale ungureşti. „Autorii cla- 
sici se cetesc astăzi excluziv în ediţii un- 
gurești, în vreme ce înainte de 1883 se ce- 
teau în ediţii nemţeşti. Ungureşti sunt şi 
cărţile de cetire întrebuințate la limba 
germană, ba din nevoie chiar şi la alte 
studii s'au întrebuințat şi se mai intrebu- 
ințează uneori manuale ungurești“ (cf.p.281). 
lată o stare de lucruri absurdă și ruşinoasă. Ea tre- 
buie să înceteze cât mai repede, căci constituie o 
otravă permanentă pentru sutele de elevi cari îşi fac 
educaţia în acest gimnaziu. Dar ea molipseşte în aceeaş 
măsură și pe profesori. Ne doare nespus de mult, că 
gimnaziul trebuie să aniverseze 50 de ani de existenţă 
în această înfăţişare atât de monstruoasă din punct 
de vedere pedagogic. Autorii cărţii din chestiune, cari 
au avut curajul să descopere şi să înfăţișeze opiniei 
publice românești această situaţie detestabilă, au 
şi datoria să lupte cu toată energia pentru înlăturarea 
şi distrugerea ei. În această luptă au sprijinul puternic 
al „Astrei“, care — nădăjduim — va creà o direcţie 
sănătoasă în punctul acesta. 

Maghiarizarea a pătruns adânc, infectând şi so- 
cietatea de lectură a elevilor din cl. VII şi VIII. 
Căci iată cum precizează „Regulamentul intern“ scopul 
societăţii: „Scopul societăţii este ca școlarii prin di- 
liginţă şi lucrare privată în legătură cu planul de în- 
văţământ local special şi întru sprijinirea acestuia 
să-și înmulțească cunoștințele câştigate în şcoală şi 
să se perfecţioneze în cunoştinţa şi folo- 
sinţa limbii române şi maghiare ca limbi de 
propunere și a limbii germane ca obiect obligat 
de învăţământ“ (cf. p. 315). Rândurile acestea mau 
nevoie de comentar. Încercăm un sentiment de adâncă 
durere şi legitimă revoltă. 

Restul cărţii cuprinde pagini privitoare la aranja- 
mentul intern cu diferite muzee, laboratoare şi biblio- 
teci, apoi diferite fonduri şi fundaţiuni şi „Masa stu- 
denţilor“ care este incă în stadiu de desvoltare. Astăzi 
ea dă prânz gratuit la 10 elevi distinși dar săraci. Se 
face biografia profesorilor, cari au muncit cu multă 
însufleţire adeseori în condiţii grele. Cartea mântuie 
cu lista „bacalaureaţilor“ dela 1871—1913. Gimnaziul 
a dat 10.456 de clasificați; o formidabilă oaste de 
luptători în răsboiul pentru cultură ce-l poartă neamul 


nostru... 
* 


E un obiceiu consacrat în țările din Apus, ca ani- 
versările instituțiilor de cultură să se facă prin scrierea 
de monografii. Cu deosebire când aceste monografii 
au ce spune. E un semn de progres, că s'a adoptat 
şi la noi acest frumos obiceiu. E adevărat, că suntem 
numai ia început. Totuș avem astăzi monografiile 
şcoalelor din Blaj, din Brașov, din Sibiiu şi din Arad. 
Așa cum sunt, ele constitue forma cea mai potrivită 


de închinare curată şi demnă. Domnii profesori 
Șotropa şi Drăganu au lucrat bine şi conştiincios. 
Cartea lor o să rămână şi să folosească. Şi dacă mau 
putut scrie pretutindeni pagini calde şi pline de avânt, 
cum ar fi dorit, vina poate fi a vremilor duşmânoase 
cari şi-au jucat danţul macabru asupra instituţiilor 
româneşti. Să nădăjduim însă că centenarul se va 
aniversă prin o monografie de mândră şi înălțătoare 
seninătate. Ea va puteă fi scrisă numai de munca 
însufleţită, conştientă și naţională a profesorilor 
de azi şi a celor de mâne. 

z 

Ion I. Schiopul, Chestiunea polonă. (Sibiiu, Tip. 
Arhidiecezană). 

În scurtă vreme după „Românii din America“, studiu 
care a fost reprodus de atâtea ziare, d-l Schiopul ne 
prezintă o nouă lucrare, anume: „Chestiunea polonă 
şi rolul cooperativelor în lupta de conservare naţio- 
nală a Polonilor din Germania“. 

Judecată în întregimea ei chestiunea polonă are o 
mare asemănare cu chestiunea românească, Deaceea 
cartea d-lui Schiopu! are şi meritul, că ne prezintă 
acum, întrun moment de cumpănă în vieaţa noastră 
politică, frământările politice şi rezultatele unei acţiuni 
economice la un neam deși mai cult, dar tot atât de 
nenorocit, din păţania căruia putem prinde multe în- 
văţâturi. 

Îmbucătăţiţi de cătră cele 3 state mărginașe, multă 
vreme Polonii din Prusia credeau, că „razimul lor 
naţional trebuie să-l caute în comitetele naţionale din 
străinătate“. 

Emigraţiunea militară a generalului Bem a fost 
„centrul acţiunii polone“ ia Paris, care făceă propa- 
gandă politică mai ales prin ziare şi broşuri. 

Aceasta este întâia fază a luptelor de conservare 
a Polonilor după desfiinţarea regatului. 

În faza a doua „dela 1863 până la 1893 ni se arată 
manifestările deputaţilor poloni ca partid de opoziţie, 
manifestări, cari se reduceau la încercări oratorice 
de a constată independența sau situația specială a 
Poloniei“, ori cereri pentru „respectarea drepturilor“. 
„Toată energia, spune autorul, şi-o cheltuiau in „De- 
claraţii“, „Manifeste“ şi „Proteste“, cari tindeau să 
influenţeze opinia publică a Europei“. 

Numai mai târziu începe acţiunea economică, care, 
sprijinită cu îndârjire de cler, a dat rezultate atât de 
splendide. 

Începuturile făcute de Iackowski, care cuvântă „că 
sentimentul naţional se stinge în lipsa unei organi- 
zaţii sociale“ a găsit o largă aprobare. În scurtă vreme 
se înființează o reţea deasă de cooperative „sâmbu- 
rele republicei ţărăneşti polone“, care „a fost cel mai 
puternic zid de apărare împotriva încercărilor de des- 
naţionalizare ale guvernului prusiac“... Prin ele s'a 
ajuns nu numai să se păstreze pământul polon, ci 
chiar să se înmulțească în ciuda Germanilor, cari votau 
sute de milioane pentru a-i scoate pe Poloni din moşia 
strămoșească şi a-i face să ia toiagul pribegiei. 

Broşura d-lui Schiopul, deşi e un rezumat al cărţii 
„Die Polenfrage“ a profesorului L. Bernhard, se pre- 

zintă ca o lucrare desăvârşită, fără lipsuri, de-o cla- 
ritate și argumentaţie ireproşabilă. Pentru bunele ser- 
vicii şi mai ales pentru utilitatea ce-o aduce în fră- 
mântările politice de acum, nu putem decât să-i fim 
recunoscători d-lui Schiopul şi să o recomandăm cu 
căldură cetitorilor noştri. 

Poate că se va găsi și la noi oameni, cari înţele- 
gând puterea organizaţiilor economice, ca armă po- 
litică, se vor strădui să dea mai multă însemnătate 
acțiunii cooperative, care aşteaptă slujitori sinceri, 
pentru ca să-şi poată revărsă, mai târziu, binefacerile 
ei nepreţuite. LE. 


== 


Cronici. 


Artă. 


Expoziţiile de pictură din Bucureşti. 


Niciodată capitala nu s'a bucurat de mai multe 
„Vernisagii“ ca în anul acesta. Expoziţiile proprii de- 
notă munca serioasă şi dorinţa ce o au artiştii de a-şi 
întocmi „odăiţa lor“, de-a strânge la un loc rodul 
străduinţei indelungate. Ne bucurăm şi de mulțimea 
expozițiilor, cât de mult ne bucurăm și de incurajarea 
ce-o acordă publicul, precum şi oficialitatea. Mul- 
tele reţineri făcute de diverse ministere va fi un 
imbold ia muncă neincetată şi cu rezultate apreciabile. 

Bunăoară d-lui D. Mihailescu cred că nu-i pare 
rău că mai la fiecare pânză a atârnat bileţelul „vândut“. 
Și ne bucurăm, căci d-l Mihailescu e un artist cu viitor. 

Expune 67 tablouri. Și nu ştii, din cele 67 de pânze 
pe care s'o admiri mai mult. O armonie desăvârşită 
în colori, o factură degajată, un desen nesilit, plin de 
virtuozitate şi peste tot o lumină dulce, plăcută, na- 
turală. Subieciele nu-s căutate şi n'adună motivele 
ca ’ntrun decor. Știe să prindă, în schița cea mai 
mică, nota locală şi poezia adevărată. O aruncătură 
de vopsea întrun colţ produce cel mai frumos efect 
de lumină; o pată negricioasă redă umbra, cu răcoarea 
ei, cu liniştea ei, cu mirosul de verdeață a pădurei 
ce reprezintă. 

Maestrul Grigorescu spuneă: „Poţi pune vopseaua 
şi cu muchea de cuţit, numai să ştii unde s'o puil“ 
În „Margine de pădure“ e o simplitate de colori. 
Şi cu toate acestea par'că te imbie umbra, parcă auzi 
— din ușoara închinare a copacilor — răsuflarea lor 
molatecă. În „Șetrele spoitorilor* a pus duioșia 
şi suferinţa celor meniţi veşnic să pribegească. 

Pânzele d-lui Mihailescu te farmecă, te imbată de 
poezie, de frumos, ceeace denotă un talent şi o muncă 
serioasă. În jurui d-lui Mihailescu nu s'a făcut tăm- 
bălău. Artistul n'a acordat nimănui intervievuri, n'a 
cerut să fie lăudat. Sa ascuns de critici, a ocolit 
„Terasa“ şi n'a căutat decât să fure naturei partea 
de care sufletul său s'a simţit înamorat. 

Despre d-l Gh. Matheiu sa vorbit în „Lucea- 
fărul“. Nu vreau să fiu învinuit că-l laud, dar nu mă 
pot abţine de-a nu menţionă „Linişte“, un tablou de-o 
execuţie delicată şi de-un colorit discret. Și ne pare 
bine că d-l Matheiu s'a hotărit să petreacă vara la 


Agapia şi să se stabilească la noi. Sperăm să se des- 
bare de influenţa rigidă germană şi să devie un artist 
al nostru. 

Pentru întâia oară expune d-l C. Gheorghiu în ro- 
tonda Atheneului. Tablourile d-sale sunt lucrate mi- 
nuțios, cu destulă corectitudine. E stăpânit de coloarea 
verde, ştearsă. Vopseaua îi pusă cu frică parcă; pân- 
zele d-lui Gheorghiu sunt frumoase, ar puteă face 
podoaba unei sufragerii (d. e. „Baltă“), căci le priveşti 
cu dragoste. Lipsindu-le însă poezia, sufletul rămâne 
sărac de orice emoție artistică. 

În strada Franclin pictorul Angelescu și-a adunat 
cele 66 pânze, in mare parte flori şi peisage. D-1 An- 
gelescu e stăpân pe armonia coiorilor. Cel mai mare 
tablou al d-sale „În marginea pădurei dimi- 
neaţa“ e admirabil ca îmbinare de colori, ca per- 
spectivă şi compoziţie. 

Copacii din toate pânzele d-lui Angelescu sunt 
pictaţi cu măestrie. Dovadă, că ’n alegerea peisagelor 
caută locurile cu copaci mulți, de care artistul e în- 
drăgostit, precum e îndrăgostit şi de cerul innorat pe 
care-l prinde aproape în toate tablourile. 

Menţionăm din cele mai bune tablouri: „Aur“, „Pe 
malul Oltului“, „Octomvrie“, în care a pus tri- 
steța toamnei, melancolia ei străjuită de ace! copac 
stingher, îngălbenit lângă casa de ţară, sărăcăcioasă. 

Întristat par'că de întunecimea și duioșia tablourilor 
d-lui Angelescu, expune 33 de bucăţi d-l Theodor 
Ventzel în care se joacă cu lumina, degajând din 
armonia colorilor nota senină, ca în pânza Nr. 15 şi 
mai ales Nr. 25. 

Domnul Mihail Mironescu a îmbrăcat păreţii 
casei Creţeanu cu 55 de mâzgălituri, de copaci strâmbi, 
de desenuri schiloade, peste care a tras colorile cu 
pămătuful. „Clăile de fân“ seamănă a pepeni gal- 
beni înfipți în pământ. Artistul are mania colorilor. 
Pune zeci de colori pe-o singură pânză. Și mai ales 
galben. D. e. „Car cu boi“ cu vopseii: galben, 
roșu, albastru, maure, cenușiu, etc., iar pe soldatul (?) 
din car l-a îngreunat iarăş cu toate boielele. Şi de- 
senul d-lui Mironescu! Poate la anul să găsim ceva 
de menţionat. Sau, poate, în urma nesuccesului din 
anul acesta nu va mai expune? 

Trei inşi, Ressu, Sanieievici şi Teişanu 
expun în etajul caselor Creţeanu. Reuniunea aceasta 
e defavorabilă d-lui Sanielevici, pentrucă nu face să 

te prezinţi alături de doi artiști când nu ai alte pânze 
decât copacii înfloriți (cu flori făcute par'că din hârtie) 
şi privelişti de oraşe într'o lumină nelămurită. 

Pânzele d-lui Ressu te robesc, te farmecă, te în- 
duioşează. E cel mai bun portretist al nostru. Avar 
în colori, d-l Ressu ştie unde şi cum să puie vopseaua 
pentru a ne redă cele mai variate efecte. 

Factura tablourilor d-lui Ressu, compoziţia lor, 
virtuozitatea lor, apropie pe artist de celebrul pictor 
Lhermitte. Lăsând la o parte cel mai mare tablou 
„Academia Terasă“, la care d-l Ressu trebuie 
să mai lucreze, rămânem surprinşi de pânzele cu su- 
biecte din campania de astă vară. „Turci la ca- 
fenea“ plini de vieaţă şi într'o atmosferă de îngri- 
jorare. 

D-l Ressu a pus ceva din Sufletul lui, din durerea 
lui lucrând acea sărăcăcioasă „Măcelărie“ cu câteva 
bucăţi de carne atârnate în cui şi jos, pe prag, Turcii 
privind cu jind, flămânzi şi întristaţi. Portretele d-lui 
Ressu sunt lucrări ce vădesc un talent puternic. 

D-1 Mişu Teișanu, portretist delicat şi pictor de 
amănunt. Îi plac migălelele, mărunţișurile, lucrurile 
fine, imperceptibile pentru un neartist. D-lui Teişanu 
nu-i scapă un punct, o linie, o cută. 

Ce migălos e Interior: un covor înfiorit, draperii 
colorate, vase pe-o poliţă, sus, increstate cu răbdare. 
Câtă vieaţă, câtă sensualitate, câtă frumuseţe îmbi- 
nată din două colori! Într'o atitudine corect prinsă, 
o femeie așteaptă, jumătate goală, jumătate acoperită 
cu un crep negru, transparent, prin care se vede carnea 
tare, de un roz-pal discret. 

Câtă duioșie a pus d-l Teişanu in „Copilul în- 
gândurat“. D-l Teişanu e tot atât de fin observator 
şi în peisaj. 

Încheiem cu mulţumirea că artiştii noştri, bătrâni 
şi tineri, muncesc serios şi că munca lor e răsplătită 
prin încurajarea ce publicul a început să le-o arete. 


D. lov. 
g 


Concertul doamnei Lucia Cosma în București. — 

Concertul d-lui Popovici-Bayreuth. — Concertul 

de compoziţii ai d-lui Nonna Otescu cu concursul 
doamnei Lucia Cosma. 


Lucia Cosma! Câtă artă exprimă această cântă- 
reață a noastră, câte simţiri idealizează şi cu cât 
farmec le elaborează însuşirile glasului său atât de 
superiorizat, puritatea graiului, capriciosul joc al ochilor 
şi al obrajilor, întreaga ei atitudine! 

A cântat în seara de 14 Februarie. În aria clopoţeilor 
din Lakmé s'au evidenţiat subtilităţi fizice: filări de 
infinite nuanţe cantitative, staccate, triiuri, sunete 
supracute, intervale largi, toate luate cu acea uşu- 
rință, cu acea perfecţiune ce o dă o şcoală serioasă 
şi asiduă. Şi s'au manifestat şi calităţi reale de so- 
prană lirică pentru operă. Vocea d-sale nu mare, însă, 
hotărit, departe de a fi mică, va puteă oricând să sune 
tot aşa de duios și să răsune şi mai dulce încă pe 
scena decorată; fără îndoială, această cântăreaţă de 
concert va fi o delicioasă divă. 


În cinci „lied-uri“ germane: „Râselein“ de Schumann, 
„Alte Liebe“ de Brahms, „Wiegenlied“ de R. Strauss, 
„Auf einer Wanderung“ și „Elfenlied“ de A. Wolff, 
Lucia Cosma a fost ceeace spun cântecele, identi- 
ficarea conţinuturilor lor. Și plină de tentaţii ca şi 
sensul cântecului de Duparc „L'invitation au vogage“, 
intimă în „La Lettre“ de Moret, cu umor în „Fan- 
t6ches“ de Debussy, suspin în „Complainte“ de Char- 
pentier, sensitiva cântăreaţă ne-a legănat clipele în 
intense satisfacţiuni de artă. 

Dacă Lucia Cosma e una din cele mai superioare 
cântărețe de concert, negreşit, că ştie să ne cânte ca 
nimeni altcineva cântecele româneşti. Atmosfera lor 
blândă, molcomul parfum, jocul de mişcări şi tăceri, 
de lumini şi umbre, toată creşterea şi descreşterea 
lor de tonalități vibrează în sufletul și exteriorizarea 
acestei mari artiste. 

Cu cât stil, cu cât clasicism a executat „Somno- 
roase păsărele“ şi „De ce nu-mi vii“ de Dima, cât 


„de vizionar a simţit „Cântecul de leagăn“ — deşi 


maltratat de acompaniatorul Fuchs, — cu ce căldură 
a îmbrăcat pe „Toarce puică“ de Borgovan, şi câtă 
fineţe a pus în „Pe sub flori mă legănai“ de Bredi- 
ceanu — bisată, dealtfel, şi în „Când treci bade pe 
la noi“... 

Florile ce au acoperit-o au fost o infinitisimală 
formă de expresie a sentimentelor de mulţumire ale 
acelora, ce au putut-o manifestă astfel; aplauzele se- 
lectei săli, ceva mai mult; însă entuziasmul discret 
al celor ce pot simţi artistic, sincer, va adăugă tot 
restul de satisfacţiune eminentei cântărețe. O așteptăm 
ca măcar în fiecare an, să o putem aplaudă din toată 
inima noastră. E 

Directorul Conservatorului, d-i D.Popovici-Bayreuth, 
a dat un recital în sala Ateneului în seara de 26 Fe- 
bruarie, Admirabila-i voce, impasibilă de trecerea 
anilor, îşi mai păstrează cu prisosinţă calităţile ce i-au 
dat renumele mondial. 

În accente de un dramatism bayreuthian, distinsul 
bariton și-a arătat fluctuațiile pozitive de finețe şi 
forță interpretatoare, cu dicţiunea-i impecabilă, cu 
caracteru-i masiv și atât de personal. 

În cântece: de Schumann, în „Erlkönig“ de Schu- 
bert, în „L'Angelus“ şi „Languir me fais“ de Enescu, 
„Mama“ de Candella, „Groza“ de Dima, în melodii 
de Grieg și Liszt, d-l Popovici a dat o magistrală 
execuţie, 

Insă în fragmente din „Vasul fantomă“, „Tann- 
hăuser“, „Lohengrin“, „Walkiire“, s'a vădit cât de 
mare este acest artist, pe care Bayreuthul, părăsit 
prea de timpuriu, îl regretă și-i sună dureros ecoul. 

Elevii Conservatorului şi-au manifestat respectul 
şi recunoştinţa prin o cunună de argint şi flori multe, 
multe, pentru d-şoara Lilly Popovici, fiica d-sale, care 
în aceeaș seară a spus versuri sensibil și cald. 

+ 


D-l Nonna Otescu a condus cu orchestra mini- 
sterială, în după-amiaza Duminecii din 2 Martie, un 
program de compoziţii proprii. Unele cunoscute: „Nar- 

cisse“, „Le temple de Gnide“, preludiul legendei, 
„La rose rouge“, „Din bâtrâni“, schiţe româneşti, 
asupra cărora s'a vorbit în cronicele astea; altele noi: 
„Impresiuni de iarnă“ şi cântece cu acompaniament 
de orchestră. 

Cea dintâiu, descriptivă în întâia ei parte, impre- 
sionistă în a doua, îşi evidenţiază calităţi de culoare 
în primul rând, arhitecturale apoi şi de inspiraţie, în 
urmă: orchestrație puternică şi policromă, învăluită 
într'o atmosferă foarte personală, armonie nu sim- 
plistă, debussystă încă, ritm nehotărit, melodii prea 
diafane, din când în când reamintind pe Puccini. 

Forma compozițiilor d-sale în general e nefixată; 
tinde însă a-şi găsi o expresie cât de definitivă. Nonna 
Otescu este până acum, in orice caz, un personal 
colorist. 

D-na Lucia Cosma a cântat cele trei cântece pre- 
zentate de tânărul compozitor: delicatu! „Chanson 
d'Automne“ de Verlaine, oarecum românescul „Foi 


de toamnă“ de Eftimiu şi ritmatul „Ritm de Gavotă“ 


de acelaș, bisat; deşi orchestra a acompaniat prea 
puțin subtil, cântăreaţa le-a dat ideala interpretare. 


IL. B. 
[n] 
Teatru. 


„Domnul Notar“. 
— Voci de presă. — 


Despre premiera dramei „Domnul Notar“ presa din 
Bucureşti a scris lungi şi elogioase recenzii, dintre 
cari reproducem câteva rânduri. 

Începem cu „Adevărul“: 

Apariţia d-lui Octavian Goga în teatrul românesc vine 
la timp spre a arătă că în afară de trandafirul poveştilor 
noastre de altădată și de »tangor-ul moliciunilor volup- 
toase din saloanele atit de libere ale regatului nostru şi 
mai liber, există, se sbate şi cere să fie chemată la vieață 
o lume românească în care se adăposteşte cealaltă jumă- 
tate a sufletului naţional, cea mai prețioasă astăzi, căci 
reprezintă în chipul cel mai viu forța de rezistenţă a 
acestui suflet. 

Coşbuc şi Goga au adus cu ei în poezia noastră o notă 
de energie în durere şi nota aceasta o transplantează 
astăzi Goga în teatru. 

Indiferenta sau resemnarea în durere pot fi fatale unui 
neam; energia niciodată. Astfel, oricât ar fi de dureroasă 
tragedia națională care-şi desfăşoară sguduitoarele sale 
aspecte în piesa d-lui Goga, din însăș această desfăşurare 
„străbat elementele de rezistență şi renaştere. 

„Domnul Notare, care s'a reprezentat aseară pentru 
întâia oară pe scena Teatrului Naţional! din Bucureşti, 
are, mai presus de toate, meritul obiectivităţii artistice 
şi e cu atât mai mare merit cu cât îl întâlnim la un om 
ca d-l Goga, care a gustat, sub toate raporturile, aspri- 
mile luptei naţionale de peste Carpaţi. Obiectivitatea 
aceasta sporeşte considerabil valoarea dramatică şi na- 
ţională a d-lui Goga. 


Cine-şi închipueşte că în »Domnul Notare sunt recri- 
minări şi expectoraţiuni împotriva dominaţiunei maghiare, 
acela sa înşală. 

O problemă mult mai profundă și mai tragică preocupă 
pe autor. De apăsare nu au să se teamă atâta neamurile 
sărătoase. Ele trebuia să se teamă însă de spărturi în 
sânul lor, de trecerea alor lor de partea apăsătorilor, de 
înstră'nare sufletească a celor de o limbă şi de o lege cu 
ei. Acestea sunt primejdii altmiutrelea amenințătoare ca 
dominaţiunile despotice. 

Desrădăcinarea insului de tulpina sa naţională, iată 
fenomene tragice în existenţa unui neam, legat nu numai 
de pământul său ci și prin unitate culturală cu alte două 
treimi de fraţi, constituiți în stat naţional. 

Fenomenele acestea trebuiau să lovească simţul de ob- 
servaţie şi penetraţie al unui poet şi luptător ca Octavian 
Goga şi din ciocnirea lor cu lumea internă a scriitorului 
a scăpărat scânteia care străbate celu trei acte ale »Dom- 
nului Notare — scânteie care luminează întunecimile rà- 
tăcirei desrădăcinaţilor şi licăreşte, ca un licuriciu de nă- 
dejde, în vâltoarea frământărilor de azi. 

* 

Cum am spus, d-l Goga a lăsat deoparte atotputernicia 
de stat a Ungurilor. Ea nu apare in »Domnul Notare 
decât doar sub forma simbolică a baionetei jandarmului, 
instrument mut al forței. Ìacolo, tot ce apare în piesă 
e suflet românesc și înlăuntrul familiei româneşti se des- 
fășoară întreg conflictul. 

În acest scop autorul a şi imaginat familia notarului 
român Traian Văleanu din Lunca, ginerele bătrânului 
fruntaş Nicolae Borza din Grui, spre a ne da exemplare 
din două generaţii. 

Când se ridică perdeaua asupra primului act, notarul, 
servil stăpânirei deşi ales de norod, e ameţit de cinstea 
de a aveă oaspe în casa sa pe candidatul guvernamental Ro- 
mânul Ieronim Blezu, din ministerul de interne dela Pesta, 
unde se ştie că scopurile de desnaţionalizare a Românilor 
sunt slujite şi de câțiva -desrădăcinaţie din tulpina româ- 
nească, 

Goga ne-a dat în acest prim act, pe lângă o expunere 
a conflictului şi o plantare viguroasă a personagiilor re- 
prezentative, un admirabil pastel de interior. Masa din 
mijloc, cu cărți şi registre, roşii şi verzi, personifică do- 
minaţia legală; la perete, retrase ca cenuşăresele, laviţele, 
scoarţele şi o icoană reprezintă lumea în care, tăcută şi 
supusă, doar în amintire mai trăeşte vieaţă românească 
nevasta notarului, fata lui Niculae Borza. De doi ani bă- 
trânul ei părinte nu a mai dat prin casa ginerelui, care 
tot mai mult s'a înstrăinat de sufletul românesc, cum şi-a 
înstrăinat şi chipul. 

Notarul pofteşte la masă pe domnul candidat al gu- 
vernului. Nevasta serveşte masa, dar nu cutează să se 
aşeze şi dânsa, deşi i-ar plăceâ domnului candidat, căci 
o găseşte drăguță. În casa notarului însă straşnicia le- 
gilor şi puşca din cuiu, aninată sub chipul împăratului, 
au distrus respectul Românului pentru tovarăşa vieții lui. 
Servilismul soțului faţă de stăpânire a făcut şi din soţie 
slugă la stăpân şi odată cu aceasta a sburat orice poezie 
din căminul conjugal și a năvălit necredința, soțul gă- 
sindu-şi perechea mai potrivită în altă »desrădăcinată:, 

Otilia, fata lui Oprea din Spini, care şi-a făcut educaţia... 
la Flora, în Bucureşti. Cine se aseamănă, se adună! 

Doar servitoarea, Lina, mai ţine româneşte cu nevasta 
notarului. 

Mitruţ, pristavul satului, e o altă figură, minunat vă- 
zută și înfățișată de autor. Zace în acest ţăran, care face 
pe devotatul stăpânirei, toată diplomaţia omului de jos şi 
a lefegiului pe care pe deoparte nevoia il încovuaie şi-l 
face sii ţie la slujbă, iar pe de altă parte inima îl ţine 
cu pârghii prea tari legat de ai lui, ca să-i poată părăsi 
şi trece de partea celorlalţi. Goga a zugrăvit în simpli- 
tatea lui Mitruţ calităţi naţionale din cele mai puternice 
şi o soartă de om din cele mai mişcătoare. 

Intrarea lui Neculai Borzea în casa notarului aduce cu 
ea fiorul conflictului. Ca un patriarh al cinstei şi vârto- 
şeuiei apare icoana bătrânului din Grui. Se simte că a 
coborit de sus, din deal, unde lumea a rămas mai aproape 
şi de cer şi de rădăcina pomului. 

De doi ani na mai dat pe la giuere-său, in urma unei 
certe pe care a avut-o cu el, tot pentru înstrăinarea 
acestuia. Şi n'ar fi venit nici acum, dacă nu l-ar fi poftit 
stăruitor. Bânueşte el de ce: ca să-i ceară votul pentru 
candidatul stăpânirei, de a cărui alegere răspunde solgă- 
birăul şi notarul. 

La sosirea bătrânului, notarul e dus cu candidatul şi 
revederea părintelui cu fata dă prilej autorului să scrie 
una din scenele cele mai poetice ale piesei. Ce justă şi 
adânc omenească e viziunea d-lui Goga în această scenă! 

După câteva replici, cari arată toata amărăciunea ta- 
tălui şi a plugarului care-şi vede fata dată după un în- 
străinat şi nimeni care să-i continue gospodăria lui plu- 
gărească, iată-l copleșit de amintiri fericite şi aşezându-şi 
fata în dreapta şi pe Lina, servitoarea, în stânga, le po- 
vesteşte intro limbă, în care d-l Goga a pus toată nobleţa 
baladelor, vitejia Românilor cari au cătânit la Solferino în 
jurul împăratului. 

Întoarcerea notarului pune capăt idilei familiare. E 
disonanţa. 

Nevasta şi servitoarea sunt gonite din odaie şi faţă în 
față rămân notarul şi Borza, ginerele şi socrul, desrădă- 
cinatul şi acela, pe care toate furtunile nu-l vor puteâ 
desrădăcină. 

Notarul cere lui socru-său să-și dea votul pentru Blezu, 
candidatul stăpânirei. Bătrânul nici gând nu are; el şi-a 
făgăduit votul candidatului român Florian şi-şi va ţine 
cuvântul. Disputa creşte, creşte şi cu ea sporeşte şi mă- 
reţia tragică a tipului lui Borza, pe cât de simplă, pe 
atât de adevărată. 

— Teşi| e cuvântul de disperare al ginerelui, care vede 
că nu e chip să schimbe pe bătrân, deși încearcă a-i 
vorbi, chipurile, în numele progresului şi al culturei, 
osândind icoanele şi ceasloavele cari păstrează vechiul 
suflet românesc şi slăvind legiairile nouă, în cari totuş 
bătrânul Borza vede aservirea. 

Bătrânul pleacă, nu însă înainte de a-şi scoate luleaua 
şi aprinzându-şi-o, iese boareşte, bătându-şi joc de auto- 
ritatea brutală a »Domnului Notarle 

.* 

Actul. acesta întài e o icoana magistrală din frămân- 

tarpa națională a Românilor din Ungaria, prinsă cu o 


mare putere de viziune poetică. E atât de sintetic, su- 
gestiv şi emoţionant acest act, încât devine primejdios 
pentru celelalte două. E greu să regăseşti epicul din dis- 
puta dintre notar şi Borza şi cu toate acestea autorul re- 
găsește suişul acesta în actul al treilea în scena dintre 
notar şi protopop, ca şi în desnodământ. 

Actul al doilea strânge mai deaproape conflictul na- 
ţional cu acela de familie. Mânat de un flăcău care nu 
a putut ajung» la mâna fetei şi cars a căzut la darul 
beţiei, bătrânul Borza, îndârjit de purtarea ginerelui său, 
vine să-l prindă în flagrant delict de adulter la amanta 
acestuia, Utilia lui Oprea din Spini. Aici vin şi sătenii 
din mijlocul cărora fusese smuls şi arestat, tot in vederea 
alegerei, un cap al lor şi cer liberarea lui. O piatră sboară 
iu fereastra casei unde s'a închis notarul. 

Protopopul linişteşte mulțimea întăritată şi garantează 
viaţa notarului, care numai astfel cutează a se arată 
oamenilor. În clipa aceasta sosesc însă şi jandarmii certți 
de notar, mulţimea e respinsă şi însuş socrul notarului 
rănit şi arestat după porunca acestuia. E actul întâm- 
plărilor conexe cari motivează însă desnodământul. 

Incordarea politică şi naţională dintre socru şi ginere 
duce fatal la desfacerea căsătoriei. 

În actul al treilea vedem nevasta notarului cărându-şi 
lucrurile şi rcalipindu-se de tulpina de care nu trebuiă 
să se desfacă spre a urmă pa un desrădăcinat.., 

Mitrut, care cu inima îndoită şi-a făcut trista-i meserie 
de lefegiu in întâmplarea dela Oprea din Spini, vede şi 
el că de acum înainte tot satul e în duşmănie cu stăpå- 
nirea şi vine să înapoieze notarului cârja de pristav. =Ală 
duc în ţară, mă duc să mă bag slugăe, spune bietul 
Mitruţ cu lacrimile în ochi, căci, pentru inima lui, fireşte: 
decât așa slujbă, mai bine slugărie. Dar şi acest »mă 
duc în ţară, să mă bag Slugăe sună destul de dureros 
pentru noi... 

Protopopul vine să protesteze împotriva atacului cu 
jandarmi asupra mulţimei. Aici autorul a ridicat perso- 
najul protopopului la o majestate corneliană. Întrânsul 
a pus nu numai revolta sufletului naţional ofensat, ci şi 
vitejia lui. Când notarul întinde pusca, protopopul își 
pune şi el pieptul înainte. Calda lui vehemenţă şi cauza 
pentru care intervine ridică orice notă retorică mândrei 
sale vorbiri. 

Dar abiă a ieșit protopopul şi intră bătrânul Borza, 
rănit la cap și abiă liberat din mânile jandarmilor. 

El vine să isprăvească răfuiala, să-și ceară banii pe 
cari i-a dat de zestre. Din nou ginerele il batjocorește, 
işi râde de banii pe cari i-a risipit, insultă bătrâneţa şi 
mintea »ciobănească« a lui Borza şi merge până să lo- 
vească icoana rămasă în perete... Atâta a trebuit ca 
bătrânul să-şi piardă stăpânirea asupra-şi şi sărind la el 
să-l strângă de gât. Momentul, bine preparat, e de o con- 
siderabilă intensitate dramatică. 

* . 

Autorul s'a ferit să imprime piesei sale o tendință, 
afară de aceea care rezultă întru câtva, în mod simbolic, 
din figura lui Borza, care reprezintă rezerva energiei 
străvechi întru păstrarea bunurilor sufleteşti ale unui 
neam. Încolo d-l Goga Sa ţinut cât mai aproape de rea- 
litate în ce priveşte procesul vieții naţionale și de fa- 

milie la Românii de peste Carpaţi şi tocmai prin aceasta 
a creat o operă literară de o deosebită însemnătate pentru 
rolul național al teatrului nostru. 

Dar ceaeace face sa miște atâta pe spectatori este şi 
vieața proprie, adevărată po care o trăiesc personagiile. 

* 

Interpretarea piesei e de natură a-i scoate în relief 
toate frumuseţile. Cum e şi firesc, d-i Jon Petrescu iese 
în primul plan cu figura bătrânului Neculai Borza. Tipuriie 
țărănești ale acestui artist alcătuesc o galerie care va 
rămâne în tradiţia artei noastre dramatice și şi-ar ave 
locul ei într'o istorie ilustrată a Teatrului nostru, pe care 
cei în drept ar trebui să se gândească că e nevoe să fie 
scrisă, spre a se transmite arta noastră dramatică de azi 
celor ce vor veni după noi. 

Amplu, elementar, spontan ca un izvor de munte, 
apare bătrânul Borza al lui Ion Petrescu. Nimic artificial, 
nimic din carnaval în ţăranul acesta, care-şi are rădă- 
cinile adâuc înfipte în pământul românesc. 

Ce pânză sugestivă ar putea zugrăvi mâna unui pictor 
în scena povestirei dela Solferino, aşa cum o înfăţişează 
lon Petrescu!.., 

Minunat e şi Brezeanu în Mitruţ. Cât de nimerit îm- 
bină nevoia, şiretenia şi naivitatea duioasă a acestui om 
simplu, care lasă şi slujbă şi tot când nu mai poate trăi 
în înţelegere cu cei de un neam cu el! Mitruţ, deşi 
simplu, nu e însă o natură dreaptă, ci una destul de 
complexă. De aceea cu atât mai interesantă, mai meri- 
tmoasă pentru autor şi pentru interpret, care a realizat-o 
cu o desevârşită claritate. 

În Otilia din Spini, Maria Ciucurescu a schiţat în 
câteva trăsături toată influenţa dezastroasă a vieţii uşoare 
din Bucureşti asupra unei fete din fundul Transilvaniei. 
Şi a pus atâta farmec personal în creaţia sa, incât a 
fost necontenit întreruptă de râsetele şi salvele de aplauze 
ale publicului. 

Viguros, convins, e notarul d-lui Bulfinschi: o creaţie 
care-i face cinste şi arată și mai bine rostul său în 
Teatrul Naţional. 

D-l Bârsan eră indicat, prin firea sa şi cunoașterea 
caracterului preoţesc din Ardeal, să întrupeze o icoană 
ca aceea a protopopului. 

A făcut-o cu vrednicie şi cu mare succes. 

Candidatul guvernamental Ieronim Blezu a fost carac- 
terizat cu amănunte interesante de d-l Duţulescu, care 
are tact pentru asemenea roluri. 

D-na Anna Luca a avut măsura, modestia și atitudinile 
necesare pentru supusa femeie a notarului. 

Bine d-l Mihalescu în cârciumarul evreu, d-l Ciprian 
în flăcăul amărit din dragoste şi bine, de astădată, şi 
d-na Sonia în servitoarea Lina. 

Piesa e jucată într'un tempo viu, massele intervin cu 
destulă vieaţă și cele două decoruri imprimă nota locală 
necesară. 

Publicul a primit piesa cum se primeşte o piesă în 
care răsună ecourile unei adânci frământări naţionale: 
cu un entuziasm spontan, arzător, 

În ovaţiunile ce i s'au făcut, autorul a avut chezăşia 
că a fost înţeles și simţit și că are cui închină vigurosul 
său talent. (Emil D. Fagure.) 


» Rampas. 


Cea mai caldă şi mai entuziastă seară de teatru pe 
care am pomenit-o până acuma. Dela ridicarea cortinei, 
dela cele dintâi replici rostite, sala se electrizase, iar la 
intrarea primului ţăran ardelean tot publicui izbucneşte 
în aplauze frenetice. Scenă cu scenă temperatura sufle- 
tească a spectatorilor se urcă descărcându-se de nenu- 
mărate ori in aplauze sgomotoase la scenă deschisă şi 
izbucnind la sfârșitul actelor in aclamări şi rechemări 
însufleţite. 

Domnul Notar n'a câştigat un succes, a câștigat un 
adevărat triumf. 

Tragedia cea mare a părții celei mai viguroase a nea- 
mului românesc a fost nu numai înțeleasă, dar și sim- 
țită până în cele mai mici amănunte de publicul nostru 
pe care noi îl credeam prea îndrăgostit de adulterismele 
teatrului franțuzesc şi francezo-românesc, 


s Universul. 


Dacă muzele Polymnie şi Calliope au fost pentru o 
clipă îndurerate fiindcă li sa răpit poetul lor răsfăţat, 
d-l Octavian Goga, în schimb Parnasul trebuie să îi re- 
sunat de strigătele de bucurie ale surorei lor Thalia pen- 
trucă a văzut închinându-se la altarul ei un nou, dar vrednic 
slujitor al artei dramatice. 

E greu unui poet să trateze din primul moment o piesă 
de teatru, mai ales că tehnica are rolul principal în al- 
cătuirea unei lucrări dramatice. Totuși, d-l Goga a intrat 
deadreptul în teatru fără şovăire şi cu cunoştinţele unui 
vechiu dramaturg. 

De ce? În primul rând fiindcă opera sa e trăită şi 
simțită de d-sa şi de ceice venise să-l asculte. 

Extrasă din vieaţa socială şi politică a Ardealului, vieață 
pe caro autorul o cunoaşte și cu care s'a identificat prin 
suferinţele şi durerile împărtășite în comun cu cei din 
care se trage, piesa >Domnul Notare e o icoană vie de 
ceeace sufere fraţii noştri de dincolo, fiindcă ei, cu în- 
căpăţinarea legitimă a rasei lor nobile, nu îngădue nici 
o clipă să li se ştirbească cu ceva drepturile lor de cul- 
tură naţională şi dragoste de neam. 


> Epoca“. 


În momentul de față, când presa ungurească ne bat- 
jocoreşte şi pe noi şi pe cei de dincolo cât poate mai 
mult şi cât poate mai aspru, iar ungurimea oficială şi 
neoficială din parlament declară că Românii au prea multe 
libertăţi, un răspuns drastic se impune. 

Cu acest răspuns s'a însărcinat un poet — Octavian 
Goga — şi l-a dat aseară, trebuie să recunoaștem cu 
vâri şi îndesat, prin piesa sa: »Domnul Notars. 

Graţie acestei admirabile ficțiuni care se numește teatru 
am avut cu toţi iluziunea că prima noastră scenă devenise 
un colţ al Ardealului,iar rampa despărţitoare erau Carpaţii! 

Niciodată mai bine ca aseară n'am simţit ce însemnează 
durerea unui popor asuprit, a cărui singură vină e că nu 
vrea să moară! 

Toată acţiunea din »Domnul Notar< pune în relief fai- 
moasa lege electorală pe baza căreia se răpește naționali- 
tăţilor dreptul la vieaţa de stat, precum şi ororile cari 
derivă din politica trădătorilor, de felul lui Mangra, Şe- 

ghescu etc., cari şi-au renegat neamul pentru argintul 
unguresc. 

Trebuie să adăugăm că publicul a primit cu ovaţiuni, 
cum numai la zile mari se văd, această primă operă a 
d-lui Goga. 

»Domnul Notara face parte: din teatrul cel bun şi ade- 
vărat naţional, din acela de care Rostand spunea odată 
că în anumite momente de intensă conştiinţă are o mi- 
siune foarte înaltă, acea »de faire claquer les drapeauxa!! 


>/acla«. 

Cea dintâi lucrare de teatru a poetului Octavian Goga, 
jucată aseară la Teatrul Naţional, a repurtat un succes 
fără păreche. După fiecare act cortina s'a ridicat de zeci 
de ori, in cursul reprezentaţiei publicul a întrerupt de 
nenumărate ori pe artişti pentru a aclamă piesa şi pe 
autor, iar la sfârşitul spectacolului vreme de o jumătate 
de oră a sărbătorit pe d-l Goga. 

>Domnul Notare de altmintrelea e o piesă care merită 
succesul obţinut. O problemă mare se agită în cursul 
celor trei acte și se înfățișează prin zugrăvirea câtorva 
oameni întregi, plini de vieaţă. Acţiunea se desfăşoară 
cu o sobrietate remarcabilă, în scene de un dramatism 
«puduitor. Vieaţa ni se înfăţişează pe scenă viguroasă, 
adevărată. 


> Minereas. 

Rareori la Teatrul Naţional o aşa de mare însuflețire 
ca la premierea poetului Octavian Goga. A spune căa 
fost o sărbătoare aseară, e prea puţin. Entuziasmul care 
a stăpânit tot timpul spectatorii, fascinația care i-a sub- 
jugat pe toţi, comunicaţia înflăcărată sinceră şi spontană 
care s'a stabilit dela primele scene între actor şi public, 
interesul cu care a fost urmărită tot timpul drama, sunt 
lucruri cari ies din obişnuitul premierilor. 

O cugetare cinstită, operă a unui om onest care vede, 
simte şi are puterea să exteriorizeze suferinţele unui popor, 
nu se puteă să nu atingă inimile noastre, cari au bătut 
în comun, pentru prima dată poate, la suferinţele cona- 
ționalilor noștri, la durerile unui neam de cinci milioane 
aproape. 

»Domnul Notar« reprezintă conflictul social şi politic 
dintre Românii de sub dominaţiunea ungară şi Unguri. 
Goga ne prezintă un conflict sângeros izvorît din prilejul 
alegerilor. O pagină vie, născută dintr'un conflict de stări 
politice permanente dincolo, care îşi are rostul ei bine 
hotărît, mai cu seamă în împrejurările actuale. Şi Goga 
a ştiut să ne-o redeă în toată măreţia ei, să sgudue sala 
întreagă sub impresia covârşitoare a teribiiei drame ce 
se desfăşoară dincolo, 


> Dimineaţa. 


Publicul care înțesă aseară Teatrul Naţional a plecat 
într'o dispoziţie de mare înălţare sufletească, dispoziţie 
care a crescut treptat în tot cursul serei şi care de sigur 
se va mai repetă de multe ori, pentru a rămâne un eve- 
niment însemnat întru ce priveşte foloasele pe care Teatrul 
îl poate aduce unei cauze naţionale. 

»Domnul Notare al postului Octavian Goga nu e nici 
de cum vreo pledoarie împotriva unei stăpâniri apăsă- 


toare, ci viziunea artistică a unui puternic talent, care 
evoacă, în forma dramatică, procesul de desnaţionalizare 
al unui neam. 


> Viitorule, 

Aseară s'a reprezentat, în sfârşit, la Teatrul Naţional 
o lucrare dramatică potrivită cu menirea acestei institu- 
ţiuni de cultură și artă dramatică naţională. 

De altfel şi publicul — o sală arhiplină, — a făcut 
lucrărei dramatice a d-lui Goga o primire, al cărei entu- 
ziasm sincer, cald, şi convins, nu a făcut decât să de- 
monstreze în favoarea lucrărilor, al căror subiect se leagă 
de vieaţa şi sufletul poporului nostru. Şi d-l Goga a pus 
în covilictul dramatic din »Domnul Nutar« atâta suflet 
din sufletul poporului român; atâta duiere din durerile 
încătuşaţilor din cetatea Ardealului; atâtea simţeminte 
curat româneşti, încât uu neam intreg tră-ște par'că în 
izbucnirile îndreptăţite ale bătrânului ţăran fruntaş Nicolae 
Borza, ori ale preotului Solomon Nicoară. 


[=] 


Istorie. 
A. D. Xenopol. 


Din Paris ne anunţă telegraful că ia Institutul 
Franţei, „Academia de ştiinţe morale“ a ales ca „aso- 
ciat străin“ pe d-i A. D. Xenopol, ilustrul istoric din 
laşi, în locul savantului englez Bodley, decedat. „Aca- 
demia de ştiinţe morale“ din Paris este fără îndoială 
unul din cele mai înalte areopaguri ale ştiinţei uni- 
versale. Onoarea de a fi ales membru e, pentru orice 
Francez sau străin, o ambiţie supremă şi o consacrare 
măgulitoare a valorii sale. 

Alegerea d-lui Xenopol este prin urmare un mare 
eveniment cultural şi naţional pentru noi Românii. 
Prin persoana d-sale, neamul românesc este onorat 
în întregimea lui. Ceva din gloria d-sale se resfrânge 
asupra fiecărui Român, ceva din aureola marelui său 
personal se coboară şi asupra noastră a acestui popor 
umilit, întunecat şi necunoscut al latinilor cari de o 
mie de ani gem sub robia unui popor brutal şi de 
origine asiatică. 

Când în casa fratelui mai mare, bogat şi liber, este 
o bucurie, o rază dintr'ânsa se strecoară printre ză- 
brele şi în coliba fratelui mai mic şi obijduit, înseni- 
nându-l. Ea vine să ne aducă şi nouă înviorare și să 
ne ridice pe o clipă moralul; ea ne inspiră mândrie, 
ne toarnă nouă putere şi nădejde în suflete. 

Cine este d-l Xenopol? Cine este omul care a fost 
ales membru în Institutul Franţei, în aceeaș zi cu 
d-l Paul Deschanel, alături de marii filozofi Emil 
Boutroux şi Henri Bergson, alături de contele d'Hau- 
sonville, de marele orator parlamentar Ribot şi alte 
podoabe ale Franţei de astăzi? 

Numele d-lui Xenopol nu este necunoscut în Ardeal. 
Cetitorii ziarelor îl cunosc din articolele sale pu- 
blicate în anii din urmă în presa noastră, în „Tribuna“, 
în „Românul“, în „Gazeta Transilvaniei“. Ceeace ca- 

racteriză aceste articole ale d-sale eră o adâncă, sur- 
prinzătoare pătrundere a esentei chestiuni românești 
din Ardeal, atât de rară la fraţii noştri de peste munţi, 
o largă perspectivă filozofică şi istorică în judecarea 
ei, îimpărechiată cu o admirabilă claritate şi conciziune 
a formulării intro haină literară de o frumuseţă clasică. 
Niciodată poate arsenalul nostru de argumente poli- 
tice nu a fost condensat într'o formă mai simplă, mai 
limpede şi mai strânsă ca în multe din articolele 
d-lui Xenopol, publicate în anii din urmă. Pentru noi 
cari le-am frământat adesea şi pentru cari nu credem 
să existe în această materie o taină, un cuvânt ne- 
rostit încă, articolele d-sale erau totuş o adevărată 
explozie de lumină şi ne pricinuiau clipe de revelaţie. 

Dacă d-l Xenopol nu ar fi scris decât aceste scurte 
bucăţi de gazetă, adevărate capete de operă de lite- 
ratură politică, pentru noi eră totuş un motiv deajuns 
de recunoştinţă şi mândrie. Dar ele sunt partea cea 
mai neinsemnată din opera sa de savant. Sunt numai 
fărmituri din marea sa operă pentru care Institutul 
Franţei l-a găsit vrednic să-l încunune cu laurii săi 
neperitori. 

Opera d-lui Xenopol e prea vastă și prea impor- 
tantă decât să ne încumetăm a-i face aici o analiză. 
E deajuns să amintim că d-sa e autorul marei Istorii 
a Românilor în 12 volume, cea mai bună din toate 
Sintezele de istorie a neamului nostru ce s'a scris 
vreodată în româneşte. La ea se adaugă istoria dom- 
niei lui Cuza Vodă în două mari volume şi istoria 
partidelor politice din România, deasemenea în două 
volume. Scrise într'o limbă românească admirabil de 
curată, colorată, mlădioasă şi bogată, întrun stil de 
o liniştită claritate plastică, ele sunt opera unei vieţi 
de muncă, de cercetări şi de gândire neîntreruptă. 
Ele sunt un adevărat monument de putere de largă 
concepţie istorică, de obiectivitate ştiinţifică şi de 
caldă dragoste de neam. 

Dar d-l Xenopol nu s'a mulţumit cu gloria de isto- 
riograf. D-sa este şi un teoretician al ştiinţei istorice 
însăş. Teoria sa despre seriile de fapte în istorie, 
aplicată chiar la cercetarea istoriei româneşti, arată 
că d-sa este un teoretician de seamă care a avut un 
succes insemnat în Franţa, la Sorbona şi la Collège 
de France. Din naşterea, prelungirea şi stingerea 
acestor serii, din întâlnirea şi ciocnirea sau împletirea 
lor, se îmbină după d-sa acel mare râu care se chiamă 
evoluţia istorică a popoarelor. 

Evoluție, iată cuvântul magic care rezumă, după 
d-l Xenopol, legea fundamentală, taina prefacerilor 
istorice şi politice. Întro recentă conferință, ţinută la 
Teatrul Pastia din Focşani, d-sa a arătat în mod lu- 
minos şi convingător pentruce Românii au biruit pe 
Bulgari și pentru ce în marele conflict dintre Români 
şi Unguri, noi trebuie să fim aceia cari vom învinge. 

„În ultimul răsboiu, spuncă d-sa, Românii au lucrat 
de acord cu evoluţia, Bulgarii contra evoluţiei. Este 
o greşală a atribui lui Daneff dezastrul Bulgariei; cauza 
cea adevărată este puterea mare despre care am vorbit: 
evoluția.“ Pentru aceea şi în lupta dintre Unguri şi 
Români, cei dintâi vor sucombă pentrucă, asemenea 

Bulgarilor, ei încearcă să lucreze împotriva eternului 
principiu al evoluţiei. „Noi avem dreptul, ei luptă 
contra dreptului. Noi nu ucidem pe nimeni, ei vor să se 
desvolte nimicind pe alţii. Evoluţia e şi aici de partea 
noastră... În univers însă nu se desvoltă 
decât idealurile cari au la bază dreptul.“ 
lată aici, într'o formulă scurtă şi lapidară, concepţia 
de adâncă moralitate a d-lui Xenopol! despre mersul 
evoluţiilor istorice. Ea e chemată să ne inspire cea mai 
înaltă incredere Ìn viitorul şi în izbânda cauzei noastre. 
In acest chip d-l Xenopol este în conformitate cu 
datoria şi roiul social! al fiecărui savant: căutând ade- 
vărul, el aduce un serviciu nu ştiinţei abstracte numai, 
ci și vieţii reale a neamului său. Retras în odaia sa 
de lucru, plecat asupra hrisoavelor prăfuite el pare 
străin de realitate şi de preocupările ei. Dar nu e 
decât o părere. În tăcerea chiliei sale de pustnic, el 
ascultă bătaia tainică a inimii lucrurilor, el surprinde 
legile ascunse cari cârmuesc universul pentruca smul- 
gându-le firii să ni le dăruiască nouă ca pe o co- 
moară scormonilă din măruntacle pământului. Aurul 
adevărului pe care ni-l descopere el ne îmbogăţeşie 
pe toţi. El ne ridică moralu!, ne întăreşte credinţa in 
menirea noastră istorică, în izbânda idealurilor ce ur- 
mărim. Ne face mai tari, mai conştienţi, mai îndrăz- 
neţi şi mai siguri; ne întinde arma de luptă făurită 
cu trudă în nopţi de veghe. . 
Opera d-lui Xenopol ne este o asemenea armă pe 
care ne-a intins-o în încleştarea supremă a luptei 
pentru existenţa naţională. Felicitându-l pentru onoarea 
şi recunoașterea ce-i vine din străinătate, îi mulţumim 
din sufiet și-i dorim puterea de a continuă opera sa 
încă multă vreme pentru folosui!nostru şi al neamului 


întreg. 
[m] 


Gh. Pădure. 


Insemnări. 


Sărbătorirea d-lui Oct. Goga. Bărbaţi politici şi 
de ştiinţă, senatori, deputaţi, profesori universitari 
şi de licee, scriitori şi gazetari, advocaţi și negustori, 
cetăţeni ai regatului României, reprezentând toate 
nuanțele politice din ţară (şi, prin urmare, nerepre- 
zentând nici un partid politic) — s'au întrunit în Bu- 
curești, în ziua de 12 Martie n. (28 Februarie v.), ca 
să sărbătorească pe un fiu al Ardealului, care a ştiut 
să deie glas frământărilor și durerilor noastre — intro 
operă de artă. 

În discursurile rostite cu acest prilej, Octavian 
Goga, autorul dramei „Domnul Notar“, a fost săr- 
bătorit ca cea mai puternică individualitate româ- 
nească a Ardealului zilelor noastre. A fost sărbătorit 
ca marele scriitor, care a ştiut să toarne în forme 
dramatice dureri şi nădejdi ce frământă sufletele noa- 
stre şi al căror tălmăcitor a fost până acum numai 
în poezii şi articole de gazetă. 

D-l Goga a rămas credincios Ardealului său, unde 
s'a străduit să aducă în mișcarea noastră naţională o 
notă nouă și puternică; nota culturală. Ela fost 

propagatorul intelectualizării politicei noastre, el a în- 
drumat generaţia tânără spre terenul preocupărilor 
culturale şi în jurul lui s'au grupat toţi ceice, prin 
glasul „Tribunei“ dela Arad, au mărturisit aceleaşi 
credinţe... 

Și, uite, ce coincidenţă ciudată: banchetul în cin- 
stea lui Goga s'a dat în ziua de 12 Martie, în aceeaș 
zi în care, înainte cu doi ani, a apărut cel din urmă 
număr din „Tribuna“. 

S'a schimbat d-l Goga ori s'au schimbat oamenii, 
cari atunci îl socoteau scriitor „fără talent“ și „ungu- 
rizat“ ? 

* 

Reproducem la acest loc şi frumosul răspuns dat 
de d-l Octavian Goga la banchetui din Bucureşti: 

»Când ridic cuvântul acum şi încerce să va exprim re- 
cunoştinţa mea pentru această manifestaţiune neobișnuită 
de simpatie, simt o sfială care mă tulbură. Prea e mare, 
prea e covârșitoare dragostea dumneavoastră ca să nu 
îmi răscolesc toate fibrele simtirii şi prea greu cade po- 
vara ei ca să nu-mi taie în suflet valuri adânci. 

Această sfială însă mi-e atenuată, domnilor, de con- 
vingerea ce-o am, că rostul meu de astăzi nu este decât 
un prilej trecător pentru accentuarea unei idei care nu 
so schimbă. Sunt anume de credinţa că suflul unui mare 
duh pluteşte asupra noastră şi ne unește pe toţi deopotrivă. 
Din îndemnuriie lui întâmplarea a voit să cobor în treacăt 
şi eu câteva pe hârtie. Acest mare duh este, domnilor, 
conştiinţa noastră naţională, conştiinţa națională a între- 
gului neam românesc pe care o simţim palpitând tot mai 
vie în aceste clipe când vedem cum svâcneşte puternic 
în jurul nostru pulsul istoriei universale. De aceea simţim 
noi astăzi mai mult ca oricând trebuința unei apropieri 
de noi înşine, e o înțelegere a forţelor proprii care ne 
dă nouă precepte de demnitate naţională, e un început 
de maturitate de simţire şi cugetare prin care se anunţă 
de obicei o pagină proaspătă în istoria unui popor. 

Literatura, domnilor, nu poate rămânei departe de 
această nouă îndrumare a conştiinţei publice. În lupta de 
redeşteptare a neamurilor literatura şi-a cerut totdeauna 
partea ei. La începutul oricărei mişcări de desrobire stă în 
istorie o poezie, o operă de artă. Ea e trâmbița fermecată 
care dă alarma şi deschide drumul primenirei umane. 

Noi, domnilor, suntem un popor luptător, un popor care 
priveşte înainte, care are idealuri de realizat. Ne trebuie 
deci o literatură luptătoare, o literatură înfrățită cu marile 
probleme ale existenţei noastre, o literatură milenară din- 
colo de limitele unor impulsuri pur individuale, o literatură 
care are ochii aţintiţi spre cer, dar care sub picioare simte 
pământul, — pământul nostru: o literatură naţională. 

Cu deosebire e indicată această concepţie în spiritul 
public al acelui colţ de pământ fără de care nu se poate 
închipui nici trecutul, nici viitorul neamului românesc, — 
este indicată în Ardeal. Aici unde se dă astăzi o luptă 
grea şi îndărătnică pentru păstrarea neştirbită a existenţei 
naționale. Aici scriitorul e în mod fatal un luptător, iar 
arta un balsam prin care se alină durerile celor ferecaţi, 
cum spune scriptura. Scrisul aici, e un stâlp de foc care 
luminează drumul, o protestare vie, o superioară afirmare 
a dreptului nostru la vieaţă. 


Această concepţie m'a călăuzit până astăzi în urma 
atâtor deschizători de drum. Am închis deci adese în 
suflet ritmul atâtor dureri intime, ca să pot fi prin scrisul 
meu un strigăt smuls din vaietul celor mulţi. Aceasta m'a 
îndemnat să zugrăvese într'o piesă, cât îmi îngăduie li- 
mitele artei, un tablou real al frământărilor dela noi. Am 
căutat să înfăţişez lumea noastră de acolo, o insulă cu 
flora ei particulară, Ardealul nostru cu jocul lui de lumini 
şi umbre. Acest început al meu, interpretat de admirabilii 
noştri artişti, a găsit un ecou în sufletele d-voastră. Am 
fost răsplătit cu multă, multă dragoste şi ce e mai mult: 
am fost înțeles. 

Este de sigur un sentiment de rară mulţumire când 
te convingi că ai putut atinge o clipă măcar resorturile 
sufletului omenesc, când înţelegi că deasupra unei mări 
de capete a plutit câteva momente fiorul propriilor tale 
patimi... 

Dar este şi un învăţământ superior care se desface pe 
urma încercării mele. D-voastră aici în inima românis- 
mului ați primit cu atâta căldură şi înţelegere o operă 
care doreă să fie o monografie sufletească a sbuciumărilor 
din Ardeal şi care veneă cu notele ei particulare, cu ca- 
racterul ei local-regional. Faptul că am fost înţeles în 
toate intenţiile mele dovedeşte câ.neamul nostru are un 
singur trup în care bate aceeaş inimă, că idealul unităţii 
noastre sufleteşti este astăzi o realitate. 

Acest adevăr cade greu în cumpăna de judecată a 
tuturor minţilor limpezi, acest adevăr deschide perspective 
de nouă gândire şi speranţă nouă. Acest adevăr ne face 
să simţim ceva din misterul sguduitoarelor primeniri care 
abiă din veac în veac se abate peste sufletul unui popor: — 
ca un preludiu al unei mari simfonii ce aşteaptă în umbră. 


Aceasta e cea mai mare mulțumire a mea. 

Văd în însulleţirea noastră de astăzi un accent avansat 
din muzica mare a viitorului — pentru care eu ridic pa- 
harul meu.< 

* 

Miercuri seara, 25 Martie n., i s'a oferit d-lui Goga 

un strălucit banchet și în Sibiiu, din partea prietenilor 


şi admiratorilor lui. 

Cursurile „Asociațiunii“. După d-l Dr. I. Nistor 
a urmat organizatorul acestor cursuri, d-l Octavian 
C. Tăslăuanu, care a vorbit despre „răsboiul balcanic“. 
Neţinându-se conferința proiectată despre „chestiunea 
orientală“, conferenţiarul a fost nevoit să facă o re- 
privire fugitivă asupra întregei istorii a popoarelor 
din Balcani în legătură cu această chestiune. Această 
întroducere, în care a stăruit asupra momentelor mai 
importante şi mai ales asupra rolului ce l-a avut ele- 
mentul românesc în trecutul peninsulei balcanice, a 
alcătuit prima parte a conferinţei. În a doua parte a 
ei a arătat cauzele răsboiului balcanic, principalele 
lui faze şi crizele prin cari a trecut egemonia româ- 
nească până a-şi asigură deplinul ei triumf prin pacea 
dela Bucureşti. Întreaga conferinţă a tratat subiectul 
vast din punct de vedere moral, al dreptăţii istorice, 
şi din punct de vedere românesc, încercând să tre- 
zească în auditor o credinţă în izbânda idealurilor 
noastre naţionale. 

După conferinţă s'a proiectat filmul: campania ar- 
matei române în cadrilater şi intoarcerea trupelor din 
Bulgaria, făcut de d-l 1. Voinescu, care a fost salutat 
de sacretarul „Asociaţiunii“ şi primit cu aplauze. Pro- 
iecţiunea minunatului fiim a durat aproape două ore. 
Publicul a rămas în sala festivă a „Asociaţiunii“ trei 
ore întregi, subliniind cu entuziaste urale părţile cele 
mai frumoase ale filmului. Familia princiară a fost 
primită cu o însufleţire semnificativă. 

Seara de 15 Martie a avut multe clipe de trezire 
a conştiinţei nâţionale. 

Dumineca următoare a vorbit simpaticul profesor 
dela Braşov d-l Dr. Al. Bogdan, tratând istoria lite- 
raturii românești din punct de vedere al motivelor 
de inspiraţie, Scopul conferenţiarului, deplin stăpân 
pe materia ce-o aveă de tratat, a fost să arete fazele 
de desvoitare ale literaturii româneşti dela „Junimea“ 
până astăzi, relevând imbogăţirea şi intensificarea ei. 
Vieaţa românească a fost tot mai larg cucerită de li- 
teratură, tratând subiecte nouă şi adâncind pe cele 
vechi. Prin comparații s'a dovedit progresul uriaş ce 
l-a făcut această literatură in jumâtatea a doua a vea- 
cului trecut. 

Conierenţiarul, cu liniştea şi răbdarea unui docent 
neamţ, a făcut un adevărat curs de seminar. 

Cursurile „Asociaţiunii“ s'au dovedit foarte nece- 
sare. Fiind subiectele vaste, unele dintre conferinţe 
țin prea lung, dar toate deprind publicul cu o adân- 
cire a culturii româneşti și cu o disciplină sufietească. 

z 


Concertul Lucia Cosma. După strălucitele succese 
din România și din străinătate, d-na Lucia Cosma 
s'a întors din nou în Sibiiu. La 19 Martie tot ce are 
Sibiiul mai distins s'a întrunit în sala dela Gesell- 
schaftshaus, ca să asculte pe distinsa cântăreaţă, care 
îşi trăeşta zilele de glorie. În cântecele italieneşti, 
germane și româneşti s'a dovedit o artistă, ce ştie 
accentuă și subliniă cele mai fine nuanţe. Publicului, 
în cea mai mare parte românesc, i-au plăcut bine- 
înțeles cântecele de G. Dima, lonel Borgovanu, |. 
Nonna Otescu şi Tib. Brediceanu. 

Artistei, iermecătoare şi ca înfățișare, i s'au dat 
jerbe de flori și la sfârşit sala întreagă a sărbătorit-o, 
mulţumindu-i pentru clipele frumoase ce le-a dăruit 
publicului sibian. 

Acompaniatorul d-l Gustav Koritansky a cântat o 
nocturnă de Chopin cu multă îndemânare. 

Ce păcat că d-na Lucia Cosma nu poate fi mereu 
în mijlocul nostru, împodobind Sibiiul cu arta d-sale. 

Un nou volum de d-! Vlahuță. A apărut în edi- 
tura „Flacăra“ din București, sub titlul „Dreptate“. 
Cuprinde articole şi povestiri de ale maiestrului, pe 
care îl recomandăm cetitorilor. Asupra volumului vom 
reveni într'o dare de seamă. Preţul: 2 Lei. 

Domnul Notar, piesa d-lui Octavian Goga, a apărut 
în ediţia a III-a, care e aproape epuizată. Se pregăteşte 
ediţia a IV-a. Publicul dela noi, care nu poate vedeă 

piesa ce-a fost primită cu atâta entuziasm în România, 
să caute să o cetească, cumpărând volumul. 
% 

Lămuririle d-lui Maniu. Într'un articol publicat în 
„Pester Lloyd“ arată cauzele, cari au zădărnicit tra- 
tativele comitetului naţional cu guvernul lui Tisza. 
D-1 Maniu spune, că membrii comitetului naţional au 
primit să trateze cu Tisza, fiind curioşi cum v'a impăcà 
acesta concepţia statului unitar maghiar cu egalitatea 
de drept a naționalităților. După lungi discuţii, comi- 
tetul s'a convins că ministrul Tisza e un conservator 
şi un Ungur ca toți Ungurii. Comitetul a plătit cam 
scump curiozitatea sa naivă, sistând în cursul trata- 
tivelor orice acţiune politică. „Românul“, acum, după 
desbaterile din dietă, spune o vorbă cuminte: si vis 
pacem, para bellum! Lozinca aceasta trebuiă să o aibă 
dela început şi atunci, când a văzut deosebirea prin- 
cipiară diametral opusă între politica lui Tisza şi a 
comitetului, de ce a mai pierdut vremea cu discuţii 
zadarnice? Această întrebare ar cere o lămurire calmă 
şi sinceră. A 

Un artist năcăjit. Întotdeauna am îmbrățişat cu 
drag pe fiii năcăjiţi ai muzelor. Maestrul Cincinat Pa- 
velescu ne atrage atenţiunea asupra unui artist din 
Râmnicu-Vâlcea, care de abiă a făcut primii pași în 
templul artelor. Îi publicăm câteva lucrări şi biografia. 

Constantin G. Mihăilescu s'a născut, la 14 Octom- 
vrie 1881 in satul Bereşti, jud. Putna; a urmat cursul 
secundar la liceul din Focşani, terminându-l în 1900. 
În toamna aceluiaș an a intrat bursier în Academia 
de arte-frumoase din Bucureşti, urmând scuiptura cu 
maestrul Hegel, până la 1904, când a absolvat cursul. 
În lipsa de mijloace pentru continuarea studiilor, a 
fost nevoit să primească, in 1905, o catedră de desen 
şi caligrafie in invăţământul secundar. Lipsa de in- 
demnuri şi ocupațiile din şcoală şi în afară de şcoală 
l-au împiedecat să lucreze. Abiă in 1908 face prima 
lucrare, Un cap de ștrengar. Dar nu eră sigur, dacă 
e reuşit. Întrun amurg de seară, l-a furişat în bi- 
roul advocaţilor din R.-Vâlcea și l-a lăsat acolo pe 
un piedestal, fugind repede ca să nu-l observe nimeni, 
parcă ar fi săvârşit un atentat. Câteva zile nu l-a 
mai văzut nimeni în oraş. La o vreme ieșind, un domn 
l-a oprit şi l-a felicitat. Eră nuvelistul Caton Theo- 
dorian, slujbaş al prefecturii de Vâlcea. Au venit şi 
alte felicitări, cari au încurajat pe artist. În 1909 a 
expus, la „Salonul oficial“ din Bucureşti, lucrarea 
Somnul, iar în 1910, la „Tinerimea artistică“, Băbuța. 

Renăscut de aceste izbânzi, văpăile artei au început 
să-i ardă sufletul şi să-l îndemne la lucru. În 1911 a 
obţinut și un premiu la expoziţia „Salonului oficial“, 
în 1912 a fost întâiul premiat la un concurs de ma- 
chete pentru un monument. 

Izbânzile nu i-au curmat insă și mizeriile. În toamna 
anului trecut se plângeă încă de multele năcazuri ce-l 
ţintuesc locului și-l taie aventurile. 

Îi trimitem un cuvânt de indemn, dorindu-i să-l 
vedem acolo, unde e vrednic s'ajungă. (T. C.) 

Răsboiul din Balcani. Anunţăm publicul cetitor, 
că un apropiat număr al revistei noastre va fi închinat 
răsboiului din Balcani. Va aveă o extensiune de vreo 
5 coale de tipar, cu vreo 80 de ilustraţii din campania 
armatei române. Prin acest număr, care ne va costă 
jertfe însemnate, vom sărbători şi jubileul M. Sale 
Regelui Carol. 

z 

A Il-a expoziție a „Asociației artistice“. „Ti- 
nerimea artistică“ na greşit când a încredințat 
localul ei de expoziţie pentru munca tovarășilor ei 
mai tineri din „Asociaţia artistică“. Gestul 
acesta, unii l-au considerat ca un fel de recunoaştere 
dela niște artiști formaţi pentru ceştialalţi — abiă în 
formaţie. Şi nu ştiu cum, atmosfera e mai intimă acolo, 
în Panorama Griviței, decât în Rotonda Ateneului 
sau in Sala Exarcu. Ateneul nici nu are o sală pro- 
prie pentru expoziţii de pictură, lucru cunoscut şi re- 
cunoscut de toată lumea, pe când localul „Tine- 
rimeiartistice“ se ridică din acest punct de vedere. 
Ceeace nu înseamnă, insă, că ne putem fâli cu el; 
dar în lipsă de altul mai bun, ìl primim aşa cum 
este. 

Anul trecut, după constituire, această „asociaţie 
artistică“ a îngrămădit în Rotonda Ateneului o su- 
medenie de pânze. Erau prea mulţi expozanţi şi se- 
lecţia eră mai greu de făcut. Anul acesta sunt mai 
puţini expozanţi și — trebuie s'o recunoaștem — şi 
lucrări mai cu greutate decât cele de anul trecut. 

D-i Troteanu e cel mai bine reprezentat. Lucrările 
dumnialui se remarcă dintre celelalte. De altfel pare 
că şi „asociaţii“ au recunoscut acest lucru, alegându-l! 
președinte. „După bal“, „Cap de fată“, „Flo- 
răreasă dormind“ și „Cap de copil“ te 
opresc mai mult şi te rețin a le privi mai cu atenţie. 
De sigur d-l Troteanu va da şi lucruri mai bune la 
viitoarele expoziţii. 

D-na Biju îl intovărăşeşte, cu frumoase lucrări. 
Pare că lucrează mult mai îngrijit chiar decât d-l Tro- 
teanu. Priviţi „Trandafirii roz“ şi „Trandafirii 
albi“, „Căminul“, cele „Trei vederi din Vă- 
lenii-de-Munte“, cele două case vechi românești 
și vă veţi convinge de graţia pe care o pune în fiece 
amănunt ce completează totul. E cu mult mai bine 
decât fratele d-sale, expozant şi el. 

Să trecem la d-l Brăescu. Trei lucrări se re- 
marcă: „Biserica din Fântâni“, care-mi amin- 
teşte atâtea și atâtea lucruri din copilărie, „Casa 
ruinată“ și „Eșşirea din biserică“, ce ar puteă 
figură şi într'o expoziţie mai pretențioasă decât aceasta 
a „Asociaţiei artistice“. 

D-i Mâănciulescu ne dă prilejul să-i lăudăm 
două pânze: „Interior“ şi „Peisaj“. Un singur 
lucru: d-sa ne lasă impresia că lucrează pripit. Nu 
vrem să-i admitem aceasta ca o scuză. Din contră, 
ar fi bine ca să prezinte numai lucrările la cari în 
adevăr a lucrat cu temei. 

D-l Constant Petrescu se remarcă prin de- 
senuri, şi anume: „Pe inserate“, „Caic“, „Car- 
gobot“. 

D-l O. Schmidt ne arată un remarcabil talent 
când e vorba de natura moartă, pe care o redă ad- 
mirabil. Ne pare rău că nu putem spune acelaş lucru 
şi despre celelalte pânze, ca „Țigancă“ şi „Bă- 
trân“, cari sunt mult mai slabe. 

Și acum să venim şi la d-l Aurel Constanti- 
nescu. N'o să-i notăm decât „Crucea din På- 
trăuţi“ şi-o să-i aducem mai bine aminte că „Me- 
fisto“ din anul trecut îl reprezentă cu mult mai bine 
decât cele cinci pânze din anul acesta. Nu știu cum, 
dar parcă d-l Constantinescu îţi lasă impresia că nu 
vrea să muncească. Înţeleg că prezintă anul acesta 
lucruri puţin studiate, lucrate cam pe fugă. Și oricât 
de mult ar ţine dumnialui la „Dansatoare“, noi nu-i 
putem împărtăşi părerile. Dumnialui ar trebui să lucreze 
mai mult, pentrucă ne-ar da lucruri admirabile. 

Soții lordănescu sunt aceiaşi pe cari ii ştim de 
atâta timp. Continuă în aceeaşi măsură. 

Sculptura d-lui Jalea nu putem zice că promite, 
ci că se impune. De altfel ne place mai mult decât 
bustul Prințului Ferdinand al d-lui Iordănescu. De 
altfel sculptura e reprezentată numai prin 3 lucrări, 
faţă de 86 ale picturei. E o disproporţie considerabilă. 
Se pare că „asociaţii“ nu sunt urmaşii lui Phidias. 

* 


Și acum o observaţie generală. 

Lumea nu prea i-a incurajat pe expozanţi. Puţine 
lucrări au fost vândute. Lipsa de reclamă pe deo- 
parte, graba pe care au pus-o pentru înjghebarea 
acestei expoziţii sunt la bază. 

Reclama ca reclama, dar să nu uite „asociaţii“ 
principiul strămoşilor noştri: „festina lente“, şi la 
viitoarea expoziţie să fie mai scrupuloşi cu ei înşişi. 

i (Tr. Șoimu). 

Condamnarea operilor lui Maeterlinck. Cam în 
acelaş timp cu „Societatea scriitorilor români“ s'a de- 
şteptat din somn şi „Index Librorum Prohibitorum“, 
care, spre deosebire de bietul S. S. R. ce hibernează 
din pricina... foamei şi e nevoit să-şi ţină şedinţele 
in Cişmigiu, doarme sătul în palatul Vaticanului. 

Acest „Index“ nu ştie ce se mai petrece pe lume. 
El crede că regii şi împărații umblă încă desculți, 
între Canossa și Modena, cerșind iertare dela Papa. 
E! crede că lumea catolică nu-şi permite să cugete, 
că sufletul ei are nevoie de tutelă şi de aceea con- 
damnă orice i se pare că ar primejdui catoiicismul. 

Această condamnare insă, departe de a aduce vreo 
vătămare operii lui Maeterlinck, va contribui la răs- 
pândirea ei. Însuş osânditul „Indexului“ a telegrafiat 
unui ziar londonez care îl întrebă, ce crede despre 
această condamnare: ...,„ferice de editorii mei“. Dacă 
s'ar mai găsi între catolici oameni bigoţi cari să asculte 
de porunca „Indexului“, apoi ei ar trebui să se lip- 
sească de-a ceti operile cele mai însemnate cu care 
se poate făli omenirea. lacă o mică parte din şirul 
victimelor lui „Index Librorum Prohibitorum“: Balzac, 
Bacon, Bayle, Beranger, A. Comte, Condorcet, Dante, 
Cei doi Dumas, Flaubert, Heine, Hugo, David Hume, La 
Fontaine, Lamartine, Lamennais, Locke, Malebranche, 

Mignet, Milton, Montaigne, Montesquien, Pascal, Ra- 
belais, Renan, Rousseau, Sainte-Beuve, Georges Sand, 
Spinoza, Stuart Mill, Swift, Taine, Voltaire etc. A 
ascultă cineva dar porunca „Indexului“ ar fi să se 
supună unei sentinţe de condamnare la ignoranță. 

Totuș, o revistă engleză publică o serie de răs- 
punsuri şi comentarii privitoare la această inăsură a 
Romei şi unii din autorii răspunsurilor declarau că 
ei au şi aruncat în foc operile lui Maeterlinck pe care 
le aveau în bibliotecă. 

Aceștia sunt excepţii pe lângă că sunt Englezi, po- 
porul cel mai bigot, după Ruşi. 


Poșta redacţiei. 
— Manuscrisele nu se înapoiază. — 


L H. Îţi impiinim rugămintea publicând o strofă la 
acest loc: 
Rămâi, rămâi la mine, 
În lumea mea săracă, 
Şi jalea mea adâncă 
C'un zâmbet mi-o împacă. 


O singură observaţie: Fetele de azi nu se mai îm- 
pacă cu o lume săracă, cu deosebire dacă mai e cântată 
şi în versuri slabe... 


L. N. Viena. Mai întâi binevoiţi a ne trimite câ- 
teva cronici, ca să ne putem convinge de felul cum 
scrieţi. Pe urmă celelalte urmează dela sine. 


V. F. Salva. Adresaţi-vă pentru informaţii direc- 
țiunii liceului militar dela Mănăstirea Dealului, (prin 
Târgovişte). 

siune românvască de Elena Perticari-Davila. Atelierele 
grafice Socec & Comp. Bucureşti, 1913. Preţul: 2 lei. 

Nerva Hodoş şi Al. Sadi lonescu, Publica- 
țiunile periodice românești (ziare, gazete, reviste). 
Descriere bibliografică. Cu o introducere de loan 
Bianu. Tom. I. Catalog alfabetic 1820—1906. Editura 
„Academia Română“. Bucureşti, 1913. Preţul: 12 lei. 

loan cavaler de Puşcariu, Notiţe despre în- 
tâmplările contimporane. Cu o prefaţă de Dr. Ilarion 
Puşcariu. Tip. Tipografiei arhidiecezane. Sibiiu, 1913. 

loan losif Schiopul, Românii din America — 
o călătorie de studii în Statele unite. — Tipografia 
W. Krafft. Sibiiu, 1913. 


Aviz. 


Aducem la cunoștința on. cetitori că acesta 
este ultimul număr, pe care-l trimitem celor 
ce nu și-au achitat taxa de abonament pe anul 
curent. 

Cei ce doresc să nu li se întrerupă trimiterea 
revistei sunt rugați să binevoiască a trimite 
cu întoarcerea poștei abonamentul cel puțin pe 
Y, de an sau Să rescumpere chitanțele ce li se 


vor trimite prin poștă. 
Administraţia. 


TIPARUL LUI W. 


KRAFFT IN SIRIU. 


= OD PI II OP ES EI ORI == 
Biblioteca seriitorilor dela noi 
apare sub auspiciile 


„„Asociaţiunii pentru literatura română și cultura poporului român“ 
sub îngrijirea d-lui Oct. C. Tăslăuanu, 


í 


sia om: Alte vremuri 


schițe şi povestiri 
i de 
Gheorghe Stoica. 


Volumul cuprinde 17 schițe şi povestiri cu sobiecte din vieața țărănească. 

Literatura țărănească a lui Gh. Stoica e expresia sufletului său de artist. 

Poporanismul la el e organic; tot ce descrie a văzut, a simțit şi a trăit. 

Graiul țărănesc nu e învățat din cărți, ci de-acasă. Între scriitorii din Ardeal 

e unul dintre cei ce cunosc mai bine vieața dela țară și o descriu mai cre- 
dincios și: mai artistic. 


Prețuldunui volum: Cor. 2.—. 


| 2093 
wam: SChiţe și povestiri 


Ion Agârbiceanu. 


Volumul cuprinde 17 schițe și povestiri ale talentatului scriitor din Ardeal, 

care zugrăveşte în colori sugestive vieaţa dela țară. Povestirile cuprinse în acest 

volum sunt selecționate din intreaga operă a lui Agârbiceanu, aşa că ele dau 
o icoană a talentului viguros cu care e înzestrat scriitorul nostru. 


Preţul unui volum: 2 Cor. (2 lei 50 bani), 

Primul volum: Am intiri 


schiţe şi novele 
de 


Alexandru Ciurea 


în care se zugrăvesc crâmpeie din vieața de student, sbuciumări din lupta 

sufletelor desrădăcinate, cari s'au rupt de lângă vatra țărănească și s'au făcut 

cărturari, apoi scene din traiul patriarchal al băieșilor și moților din Munții- 

Apuseni și amintiri din plăpânda Iui copilărie. E cel mai bun volum a talen- 

“tatului scriitor Al. Ciura. Volumul e precedat de o recensiune critică scrisă 
de d-l Oct. C. Tâslăuanu şi de portretul lui Ciura. 


Preţul unui volum: Cor. 1.60. 
Se găsesc de vânsare la toate librăriile. 


K7 Din casa nici unui cărturar român dela noi să nu lipsească 
această Bibliotecă. “WA 


> 


EI E E OP SS EA E O SEE E N SI 


Când veniţi la Sibiiu, cercetaţi 


primul depozit românesc 
AN + RSS is e e E DR ue 


piane, planine și armomuri 
asortat cu instrumente din cele 
mai bune fabrici, în nuc mat sau 
poleit, negru, mahagon, palisandru 
veritabil, construcție modernă, cu 
preț mai ieftin ca ori unde. 
== Transportul și pachetarea gratuite. = 
Școalele, reuniunile de cântări și alte 


10 ani garanța. == Pliătire în rate. 


TIMOTEI POPOVICI 


profesor de muzică. 
Sibiiu (Nagyszeben), Str. Cisnădiei Nr.7. 


instituții culturale primesc favor special, 


Armoniuri de școală pmezisoie 


Gheorghe A. Mathey 


Atelier pentru pictură și arte 
industriale 


BERLIN, SW. 11. 


Muzeul regal de arte indu- 
striale ; Prinz Albrechtstr. 8, 


primește toate comandele 
peniru pictură, reclamă 
artistică, coperte, ex 
libris și orice lu- 
crare din dome- 
niul artelor in- 
dustriale şi ` 
grafice. 


Capital social Coroane 1,200.000; 


E= lro-Conto la „ALBINA“, 


. Postsparkassa ung. 29.849. 


„Banca generală de asigurare“ 


societate pe acţii în Sibiiu — Nagyszeben 
este prima bancă de asigurare românească, înfiinţată de institutele financiare (băncile) române 
> dia Transilvania și Ungaria. O 

cele mai favorabile combiuaţiuni. 


Prezidentul cirecţiunei: Parteniu Cosma, 
directora! execativ al >Albineic și prezidentul »Solidarităţiie. 


„Banca generală de asigurare 


fi face tot felul de asignrări, special asigurări 
“contra fveuiui gi asigurări asupra vieţii. în 


"881 “AN u0J8jo4 


Asigurările se pot face prin oricare bancă românească, precum și la agenții şi bărbații 
de incredere ai societății — Prospecte, tarife şi informaţiuni se dau gratis și imediat. 


Persoanele cunoscute ca acvizitori buni şi cu legături 
i= pot fi primite oricând în serviciul societăţii, ;-: 


„„Banea generală de asigurare“ dă informaţiuni gratuite în orice afaceri de asigurare fără 
~- deosebire că aceste afaceri sunt fàcute la oa sau la altă societate de asigurare, -:- 


Sei mere heredero ia. OORITAl Bancii generale de asigorare Sei Nagyszeben. 


ori la agenturile ei principale din Brașov (fil. „Albina“) și Arad Qózsefiðherczeg-ut 1/a). 


www.dacoromanica.ro 


